Ladres par Prezidan Wavel Ramkalawan lo sitiasyon COVID-19: Le 29 Desanm 2020 - News - State House Seychelles | Office of the President\nLadres par Prezidan Wavel Ramkalawan lo sitiasyon COVID-19: Le 29 Desanm 2020\n29 December 2020 | Health\nOzordi mon vin devan zot avek gran konsern swivan devlopman kritik lo sitiasyon COVID dan nou pei. Levidans ki nou pe ranmase pe montre ki nou annan transmisyon COVID dan nou kominote e deswit sa i fer ki koman en pep nou pou bezwen nou tou ansanm pran sa moman avek en lespri bokou pli serye e obzerv tou bann mezir ki Minister Lasante i donnen.\nA ler aktyel nou annan en pasyan ki’n teste pozitiv ki dan ICU Lopital Perseverans dan en sitiasyon tre kritik. Nou tou nou pe priye ki i ava refer. Mon enplor nou pep pou met sa imsye ek son fanmiy dan zot lapriyer. I annan 2 lezot dimoun ki’n teste pozitiv avek tes PCR, tandi ki 6 lezot dimoun in teste pozitiv e pe esper konfirmasyon.\nEn total 69 dimoun i ganny trouve dan sitiasyon risk tre o. Parmi zot i annan 28 travayer lasante ki’n ganny idantifye koman kontak. Parmi i enkli bann spesyalis ki ti a pe travay dan ICU e dan bann sant lasante kot sa pasyan in resevwar tretman medikal. Sa sitiasyon i fer ki i annan bokou presyon lo nou servis lasante.\nAvek sa sitiasyon, mon fek fini diriz Komite Platinum lo KOVID e sa i bann mezir imedyat ki Komisyonner Lasante Piblik, Dr. Jude Gedéon pou pran pandan sa prosen 14 zour an mezir ki\nlekip lasante ek lezot lazans i kontinyen pran tou bann mezir apropriye pou idantifye bann kontak pou met sa sitiasyon trakasan anba kontrol.\nBann mezir i konm swivan:\nI annan en reskriksyon lo tou rasanbleman piblik\nTou lekol depi lakres ziska pos segonder pou reste fermen\nPou napa okenn seremoni relizye eksepte fineray anba gidans ekzistan\nBar, kazino, SPA, gym ek sinema pou fermen e sa i enkli bann aktivite lwazir\nTou sport konpetitiv pou ganny fer san spektater\nTou dimoun i ganny demande pandan sa peryod festivite pou rasanble zis avek zot fanmiy pli pros.\nTou landrwa travay i ganny demande pou ankouraz travayer pou travay dan lakour\n8. Erport pou reste ouver pou resevwar viziter anba bann kondisyon ekzistan\nKomisyonner lasante ek lotorite konsernen pour donn plis detay dan zot konferans depres demen Merkredi.\nSa bann mezir i strikt, me nou bezwen al dan sa direksyon pour nou protez lasante nou pep e esey refer nou pei dan sa sitiasyon enkyetan.\nMon demann tou dimoun pou kontribye e zwe en rol pozitiv, sankwa nou pou trouv nou pe bezwen pran bann mezir pli strikt. Nou pa anvi ariv dan sa sitiasyon, alor annou kolabore ansanm.\nMon anvi reasir nou popilasyon ki Minister Lasante pe fer tou sa ki i kapab ansanm avek lezot lazans pou met sa sitiasyon anba kontrol. Mon ankor enn fwa fer en lapel avek tou dimoun pou pran bann prekosyon neseser tel ki met mask, gard zot zistans, lav lanmen e evite pou rasanble an piblik.\nSitiasyon i tre grav e alor, konman en pep serye e konsansye, annou montre nou lafors e ede pou met sa sitiasyon anba kontrol.\nKi Bondye i beni nou pep, bann ki malad e tou lazans konsernen dan sa moman.


SONA – Wednesday 26th February, 2014 – The National Assembly of Seychelles\nHome » Verbatim » Verbatim - First Term 2014 » SONA – Wednesday 26th February, 2014\nSONA – Wednesday 26th February, 2014\nThe Assembly met at 5.00pm\nPrezidan Larepiblik, Prezidan James Michel, Vis Prezidan Danny Faure, Sef Ziz, Onorab Justice Fredrick Egonda Ntende, Onorab Zistis Francis Mac Gregoire, Minis Dezinyen, Msye Meriton, Minis, Deputy Speaker, Onorab Andre Pool, Leader of Government Business, Onorab Marie-Antoinette Rose. Leader of the Opposition, Onorab David Pierre. Tou bann Manm Lasanble Nasyonal, Ekselans, Envite Distenge, all protocol observed. Byenveni a Lasanble Nasyonal.\nOzordi i en zour spesyal, akoz Prezidan Larepiblik pe al pronons son dizyenm diskour Leta Lanasyon. Mon aprezan envit Prezidan pou pronons son diskour. Prezidan.\nMsye Speaker, Vis Prezidan, Sef Ziz, Prezidan Lakour Dapel, Minis Dezinyen, Minis, Onorab Lider Biznes Gouvernman dan Lasanble Nasyonal, Onorab Sef Lopozisyon dan Lasanble Nasyonal, Manm Onorab, Ekselans, Envite Distenge, ser, frer ek ser Seselwa.\nDiskour Leta Lanasyon i en gran portre nou nasyon. Kot nou fer en bilan nou lakonplisman, kote nou ete ozordi e nou regard lavenir. Se en lokazyon kot nou analiz bann defi ki devan nou e konsider bann solisyon. Mon adres zot ozordi avek lafyerte, lespwar e loptimis. Sesel i lo bon semen. Swa nou tenm nasyonal sa lannen i pa en kwensidans. Lannen enternasyonal bann pti leta zil, Sesel i en nasyon zil determinen, i rezonnen dan en fason inik avek non. E nou’n determinen pou donn li tou son signifikasyon, tou son lanpler.\nNon’n determinen pou mars an avan ranpli avek konfyans pou Nouvo Sesel. Ozordi se lokazyon pou mwan ankor enn fwa reafirm mon latasman for pou nou Nouvo Sesel. Pou en nasyon ini e fyer. En Sesel ki touzour gard son latet anler. En nouvo Sesel ris an diversite e ki pe gard sa lespri larmoni ek linite, malgre serten tandans negativ. En Nouvo Sesel ki egziz bokou e ki ganny respekte dan lemonn antye. Sa Nouvo Sesel ki anvi ki sa lemonn ki nou viv ladan i enn kot limanite i kapab epanouir san laenn, san lager me an fraternite.\nOzordi Sesel i en pei angaze lo semen progre. I en pei ki pran an kont bann devlopman dan plizyer domenn. I konpri nouvo teknolozi ki souvandfwa anmenn sanzman enportan pou bann endividi, osi byen pou lasosyete anzeneral. Nou en pei ki annan en lekonomi an krwasans, en kiltir Kreol byen rasinen e en Polisi ki met lentere nou dimoun par lao e avan tou. En Polisi ki’n ganny met anplas pou promouvwar kontinyelman lape, linite, stabilite ek larmoni dan lasosyete. Malagre bann lefe negativ sa kriz mondyal ki’n tous tou pei e ki pe ankor kontinnyen, nou’n persevere pou nou reform, nou lekonomi e pou nou fer sir ki nou pa kit okenn sekter nou pei deryer. Nou pa’n per pou nou relev defi pou realiz nou bann lobzektif dan en konteks enternasyonal defavorab. E ki’n rann li difisil pou nou akoz vilnerabilite nou lekonomi.\nSer konpatriyot, progre Nouvo Sesel i repoz lo en lekonomi solid. An 2013, nou’n anrezistre en to krwasans ekonomik 3.5 poursan. Zanmen dan nou listwar nou deviz etranzer in osi o e for. Ozordi Labank Santral i detenir lekivalan 435 milyon dolar Ameriken an deviz. Sa i reprezant plis ki 4 mwan lenportasyon. Sa set en rezilta en Polisi ekonomik moneter e fiskal pridan e vizilan ki nou ti konsolide an 2013 e ki nou pou pourswiv sa lannen.\nNou progranm avek fon moneter enternasyonal ki fek terminen tar lannen pase in anmenn nou bokou sikse e in permet nou ozordi annan en lekonomi solid e soutenab. Gouvernman i krwar ki en nouvo modalite korperasyon ek fon moneter enternasyonal pou permet nou konsolid nou bann byen ekonomik e ranforsi konfyans nou bann partener devlopman. I ekspekte ganny laprobasyon konsey ladministrasyon fon moneter enternasyonal dan premye parti sa lannen.\nLannen 2013 in anmenn bon rezilta dan plizyer lezot domenn. To lenflasyon in redwir pou ariv 3.4 poursan an Desanm lannen pase. Nou lendistri tourizm in anrezistre bokou progre. Sesel ti akeir plis ki 230 mil viziter an 2013. En logmantasyon 11 poursan par rapor a lannen 2012. Anmenmtan nou’n kontinnyen atir lenvestisman etranze e lokal dan sekter tourizm. Norm guest house ek lotel ti ogmante sorti 417 pou vin 438 e kapasite lasanm ti ogmante sorti 4,200 pou vin 4,500. Plis ki 60 poursan sa bann letablisman i propriyete oubyen ganny zere antyerman par Seselwa. De gran lotel i aktyelman an konstriksyon Beau Vallon e Bel Ombre. Zot pou ogmant en kapasite lakey par plis ki 300 lasanm e kree apepre 600 nouvo lanplwa. Norm restoran osi in ogmante, 80 poursan sa bann letablisman i dan lamenn Seselwa. Norm car hire, boat charter, sant plonze ti osi ogmante. Nou lalinny Aeryen nasyonal, non selman in fer en profi lannen pase, me Air Seychelles in osi depas plizyer lalinny aeryen pou li vin premye lalinny 4 zetwal dan larezyon e osi….\nPRESIDENT JAMES ALEX MICHEL\nE osi parmi meyer lalinny dan lemonn. Lobzektif mon Gouvernman se ki Seselwa i tir touzour maksimonm benefis avek sa lendistri dan tou son dimansyon.\nMr Speaker, mon ti dir ki nou pou ogmant saler travayer. Pou gran mazorite travayer Seselwa zot in fini deza benefisye avek en logmantasyon. Pou leres nou pou fer li anfaz apartir konmansman sa lannen. Mon ti osi dir ki mon Gouvernman pou ogmant pansyon nou bann dimoun aze. Monn fer li. Mon ti dir ki mon pou kre plis lanplwa. Nou’n fer li, noun kree plis ki 3,200 nouvo lanplwa dan divers sekter. Travay i annan pou tou Seselwa, napa leskiz pou okenn dimoun ki kapab travay refiz travay. E nou bezwen travay, nou bezwen travay dir. Nou pe met anplas ankor plis lenfrastriktir pou amelyor lanvironnman fer biznes. An rezilta nou’n anrezistre plis ki 1,200 lantrepriz. Mon krwar fermeman dan lespri antrprenarya ki nou bezwen kontinyelman ankouraze e devlope dan sa konteks. Konstriksyon latelye dan sant mikro-antrepriz dan zone endistriyel dan Providence pe byen avanse.\nAn Zen sa lannen, 59 pti antreprener ava kapab pran poseseyon zot latelye. Paralelman nou pe finaliz prosedir pou alokasyon 12 kare later Providence e 23 kare later Ile Perseverance pou bann pti lendistri leze. Touzour dan kad amelyorasyon lanvironnman fer biznes, loan ki Small Business Financing Agency pe aprezan ofer i ganny ogmante pou ariv R300 mil. Anmenmtan i pe ofer loan pou formasyon bann pti lantreprener. Ankor enn fwa mon oule ensiste lo en fe. Gouvernman i en fasilitater, otan ki posib nou met a dispozisyon nou bann antreprener fasilite loan ek lenfrastriktir. E zot, zot bezwen fer prev bon zesyon kreativite ek inovasyon. Nou pa kapab efas zot loan ler zot trouv zot an difikilte. Zot bezwen zer byen zot biznes. E pran zot responsabilite.\nMon oule osi ensiste lo lenportans absoli partenarya ant Gouvernman ek sekter prive. Gouvernman pa dan biznes pou fer biznes li. Se sekter prive ki moter lekonomi nou pei. Nou tou, nou bezwen zwe nou rol e pran nou responsabilite.\nI kler ki linisyativ mon Gouvernman pou ankor amelyor akse ek finansman pou bann pti lantrepriz e lantrepriz mwayen in aport fri. Zis pandan 6 mwan depi ki linisyativ sibvansyon pou sa sekter ti lanse en total R50 mil in ganny aprouve par bann labank konmersyal. Anba sa progranm ozordi bann pti biznes ki pe pran loan i kapab resevwar en moratwar. Set a dir zot pa bezwen konmans repey sa loan pou premye 6 mwan. Nou oule al pli lwen ki sa e nou an diskisyon avek nou 2 labank Gouvernman, sa se Nouvobanq ek Seychelles Commercial Bank pou etidye modalite ekstansyon sa moratwar.\nDan domenn lagrikiltir, nou bezwen ogmant a tou pri nou kapasite sekirite alimanter. An 2013 Gouvernman ti aprouv en plan sekirite alimanter e manze nourisan. Enplimantasyon sa plan pou enkli en kanpany promosyon kiltivasyon sa bann prodwir e ledikasyon piblik lo benefis pour nou lasante. Korperasyon e kolaborasyon teknik avek bann partener etranze tel ki, EFAD, lanbak Afriken pou devlopman e lazans enternasyonal pou lenerzi atomik pe kontinnyen e pe pran en lelan ankourazan. An plis Gouvernman in enzekte ankor R3 mil dan fon devlopman lagrikiltir ki DBS i zere. Later ki Gouvernman i met a dispozisyon bann fermye i en resours rar, i bezwen ganny byen zere, byen itilize. I bezwen prodiktif, sinon Gouvernman pa pou annan lot swa ki repran sa later e redistribye li avek dimoun ki pli serye e ki anvi travay.\nDan sekter lapes endistriyel, nou pe vwar lakonplisman ek lenvestisman konsiderab. Lo Ile du Port, en por ek en ke endistriyel in fini ganny konplete, i pou permet bann bato ton akoste e natirelman dekonzesyon por Viktorya. Konstriksyon fasilite refizerasyon. En biznes asanbleman e reparasyon lasenn parmi lezot aktivite. Lapes semi-endistriyel pou pran osi en nouvo lelan sa lannen avek en logmantasyon signifikativ lakantite bato ki angaze dan sa sekter. Nou pe ekspekte 12 nouvo bato sa lannen. Nou pe osi ekspekte louvertir en lizin prodwir pwason Providence, disi Me, kot nou pou vwar antreprener Seselwa antre seryezman dan sa aktivite. Mon swet tou sa bann nouvo biznes tou sikse ki zot merite. E nou bann peser osi, nou bann peser artizanal pe form zot dan en lorganizasyon ki mye kapab reprezant zot lentere. Bel Ombre ek Pralen in an avans dan sa linisyativ. Nou pou kontinnyen met an plas lenfrastriktir a zot dispozisyon. Par egzanp tre byento nou pou vwar louvertir nouvo bazar Roche Caiman e plitar renovasyon bazar Viktorya.\nDan kad formasyon maritime, en nouvo bato avek tou lekipman neseser ki’n fini konstri Sri Lanka pe arive dan 2, 3 semenn e pou donn bann zenn lekol Maritim leksperyans pratik lo lanmer.\nSanzman klima i la e i pa pe kit nou. Nou bezwen reste vizilan e pran bann mezir mitigasyon. Lannen pase mon ti anons kreasyon en lasirans spesyal pou bann fermye ek peser artizanal ki swete redwir risk konsekans sa fenomenn. Sa i en realite ozordi. Progranm kont dezas agrikol ek lasirans pou lapes i operasyonnel depi le 1 Fevriye. Mon ti ankouraz tou fermye ek peser pou pran zot lasirans dan zot prop lentere.\nMr Speaker, frer ek ser Seselwa. Lozman pou toultan reste en priyorite pou mon Gouvernman, pou Gouvernman Lepep. Dan mon diskour lazournen Nasyonal mon ti anons en nouvo linisyativ kot Gouvernman i ava sibvansyonn bann fanmiy Seselwa avek nivo reveni pli feb ki pe rod aste ou konstri zot lakaz. Mon annan plezir pou note ki deza sa progranm in vin operasyonnel. Ankor enn fwa ler nou promet, nou delivre menm si nou kontrent bidzeter.\nLannen pase plis ki 200 unit lozman, prensipalman lo Ile Perseverance ti ganny livre. E plis ki 80 aplikan ti ganny asiste avek en kare later. Sa lannen nou pe anvizaz konplet enpe plis ki 360 proze lozman prensipalman lo Mae e osi serten lo Pralen ek La Digue. Konstriksyon lakaz i vin avek en kou. En kou deplizanpli eleve. La ankor set en responsabilite partaze ant Gouvernman ek Lepep. Gouvernman i kapab konstri kantite lakaz ki i kapab me demann pou touzour la e i pou kontinnyelman ogmante. Aplikan pou lakaz i bezwen zot osi pran zot responsabilite. Zot bezwen etablir klerman zot priyorite ek zot responsabilite. Serten pa kapab zis anmize, diverti, kontan, fer zanfan san mazin konsekans e ekspekte sinon egzize ki Gouvernman i donn zot en lakaz deswit.\nSer, frer ek ser Seselwa annan ou prop lakaz set en drwa ki ou merite atraver travay, atraver leparny, atraver kontribisyon anver ou prop lozaman. Mon repete travay pou ou ganny ou prop lakaz. Dan lespri travay dir ek responsabilite nou’n etablir bann kriter rigoure pou en aplikan ganny en lakaz. Sa i enkli prensipalman kontribisyon finansyel ki sa dimoun pe fer anver son lakaz, son sitiasyon sosyal, letan ki i lo lalis espere, eksetera. Prosedir tre strikt in ganny etablir e tou lazans ek lotorite konsern pou bezwen swiv e respekte sa bann prosedir. Me pou bann ki vreman annan difikilte pou fer zot kontribisyon an antye en mekanizm pou ganny etablir par HFC pou asiste zot.\nSer konpatriyot, nou tou nou konnen ki nou pei pa kapab epanouir san lord, lape ek sekirite. Se pour sa ki nou bezwen entansifye nou lalit kont kriminalite. Lalit i dir, larout i long me nou pe rankontre en serten sikse. Dapre statistik lo kriminalite, kriminalite in redwir an zeneral par 18 poursan. Sepandan sa ki trakas nou se bann ka latak ek vol konmet lo touris. Eski sa bann dimoun ki pe fer sa zot realize ki ler zot atak en touris zot pe atak limaz nou pei? Eski zot realize ki zot pe atak zot prop bouse manze? Eski zot realiz konsekans pou Sesel? E bann ki kontinnyen fer sa zot pou bezwen ganny zot pinisyon sever.\nMenm prensip i aplik pou bann trafiker drog. I annan aktyelman 70 trafiker drog ki pe piz zot santans Marie-Louise lo en total 92 kriminel andirsi laba. Resaman nou’n remarke ki trafiker drog pe itiliz en defayans dan Lalwa pou esap santans maksimanm ki sa pouritir ki zot ganny arete avek i annan mwens ki 2 granm drog schedule 1. Avek nouvo Lalwa ki nou pou met devan Lasanble Nasyonal byento, pe enport ki kantite dorg pir dan zot lapoud sal zot pou al direkteman Marie-Louise.\nNouvo Lalwa i osi fer provizyon pou lapolis oubyen NDEA an konsiltasyon avek Prokirer Zeneral apreann en dimoun ki en adikt, anmenn li kot en sikyat e lo konstatsyon profesyonnel sikyat anmenn sa dimoun fer reabilitasyon pou son prop byen e pou byen lasosyete. Nou devret ankouraz e siport servis lord, lap eek sekirite. Zot pe fer en bon travay, sirtou dan lalit kont trafik drog. Ankor enn fwa mon dir sa ki koronp nou zwenn, sa ki pouri lavi nou zanfan zot pou ganny trete san pitye.\nTouzour dan kad lord, lape ek sekirite mon oule koz lo laliberte rasanbleman ek lord piblik. Laliberte lekspresyon ek rasanbleman i garanti par nou Konstitisyon, me parey tou sosyete demokratik nou osi annan en devwar pou nou protez lord ek sekirite piblik. Lalwa lo lord piblik, Public Order Act ki fek pase i asir kad legal pour sa. Sa Lalwa ki reprezant en gran lamelyorasyon lo Lalwa presedan i la pou asire ant ot ki lavi ek sekirite sitwayen pa ganny met an danze pandan rasanbleman piblik. I anpes formasyon okenn lorganizasyon para-militer. I anpese ki nou bann Zofisye lord, lape ek sekirite i ganny ekspoze initilman a serten risk pandan zot loperasyon e i rann li ilegal pou fer okenn diskour ki promouvwar laenn pandan bann rasanbleman piblik. Sa Lalwa, napa okenn lentansyon pou siprim rasanbleman piblik, oubyen demonstrasyon.\nLaprev, se ki in annan plizyer rasanbleman piblik, ikonpri miting politik depi ler sa Lalwa in pase san okenn problenm.\nMr Speaker, dan domenn Lasante nou’n entrodwir reform esansyel ki nou espere i ava revitaliz sa Sekter e permetli ofer en meyer servis.\nAnfen, lo lasenn enternasyonal, nou’n kontinnyen raforsi nou limaz. Nou’n ranpli pratikman tou le 8 obzektiv devlopman milener avek en lendis devlopman imen tre o, Sesel in ganny plase karannsizyenm dan 186 pei e dan domenn Telekominikasyon e akse a Teknolozi Lenformasyon, Sesel i premye lo kontinan Afriken.\nNou pe kontinnyen fer progre lo lesel bon gouvernans ek latransparans. Me parfwa, nou vwar bann fo rapor lo nou pei. Bann rapor ki’n ganny fer par serten birokrat ki dan en biro a plizyer mil kilomet ek nou, san ki zot annan okenn levidans konkret lo sa ki zot pe ekrir, san ki zot konn larealite Sesel e nou, nou pa donn leson personn. Me nou osi, nou napa okenn leson pou resevwar avek personn.\nMe nou, nou pa per kritik. Ler nou estimen ki tel rapor i fo, oubyen pa donn lenformasyon obzektiv lo nou pei, nou envit son bann oter pou vin isi. Evalye sa ki pe pase, koz ek nenport ki dimoun ki zot anvi e dan sa konteks, nou pe etidye seryezman en Proze De Lwa ki pran an kont rekomandasyon ki raporter Nasyon Ini lo trafik imen ki in fer swivan son visit isi.\nSe sa lademokrasi an aksyon. Se sa latransparans. Limaz Sesel in benefisye par nou diplomasi proativ lo lasenn enternasyonal. Nou pledwaye pou lakoz bann pti leta zil, pou defans ek proteksyon lanvironnman e pli resaman, pou Lekonomi Ble. I pilye diplomasi Seselwa. Nou langazman ek nou prensip in fer nou ganny respe enternasyonal. Nou pledwaye pou bann pti leta zil i ankre dan en realite enkontournab. Se nou ki pli vilnerab. Se nou ki an premye i ganny afekte par sanzman klima.\nResaman bann movetan ki’n frap nou, in ankor enn fwar soulinny nou vilnerabilite. Me erezman, dega pa ti osi grav ki lannen pase akoz nou ti’n deza pran serten mezir mitigasyon e nou ti’n pli prepare. Nou pa kapab lit kont lanatir, me nou devret touzour reste vizilan. Nou devret mye prepar nou pou fer fas a tou bann katastrof natirel e sa i enplik en responsabilite partaze. En responsabilite partaze ant Gouvernman ek sitwayen.\nDan en monn enserten, nou lavenir i depann deplizanpli lo diversifikasyon nou lekonomi e Lekonomi Ble i prezant nou avek meyer sans pou sa. Nou determinasyon pou diriz devlopman Sesel ver en Lekonomi Ble, pe aport fri. Nou’n reisi met sa konsept devlopman lo azanda lemonn e ozordi, bann zil dan Losean Edyen, Pasifik e Karaib pe siport tou zefor ki nou pe fer.\nE resaman, dan Konferans Lekonomi Ble ki nou ti konzwentman organize avek Abu Dhabi, ti osi annan bann gran pei ki ti siport sa lapros Lekonomi Ble. Nou demars pou annan en Progranm devlopman soutenab ki baze lo Lekonomi Ble, pou kontinnyen sa lannen avek en stratezi Nasyonal ki pe ganny devlope avek lasistans Commonwealth.\nPlitar sa lannen, nou pou partisip dan en Some Enternasyonal bann pti leta zil. E la mon ekspekte annan bann desizyon for la sa size. Mon ti a kontan ankouraz tou Seselwa, enkli sa Lasanble, pou annan en refleksyon serye lo size Lekonomi Ble e fer zot kontribisyon.\nMr Speaker, pli boner mon’n mansyonn demokrasi an aksyon e latransparans. Enn bann preokipasyon mazer mon Gouvernman, se ranforsman Lenstitisyon demokratik e promosyon l’état de droit dan nou pei. Kot i annan febles ek defayans, nou pare e nou pa ezite pou rektifye.\nSe dan sa konteks, ki sa lannen nou pou fer serten amannman nou Konstitisyon. Zot pou pran an konsiderasyon, serten rekomandasyon ki Constitutional Review Committee ti fer apre zot travay. Dan sa menm konteks, nou pou amann tre byento Lalwa Elektoral pour ki i mye reflekte realite pei. Permet ki eleksyon i deroul dan meyer kondisyon posib e donn tou zouti neseser Komisyon Elektoral dan en kad Legal ranforsi, pou li egzekit son latas dan bann kondisyon optimal.\nLi osi, i pou pran an kont serten rekomandasyon Komisyon Elektoral ki ti vwar partisipasyon bann diferan Parti Politik.\nI osi annan lezot Lalwa ki fodre nou amande. Serten zot arkaik e retard nou progre. Serten lezot i koz fristrasyon. Lalwa Town and Country Planning i enn.\nNou bezwen amann ki irzaman o fir e anmezir ki nou amann lezot Lalwa progresivman.\nFrer ek ser Seselwa, mo’n touzour dir ki nou sikse pa’n vin zis koumsa, oubyen par baton mazik. Zot rezilta en prosesis kalkile e reflesir. Zot rezilta en volonte politik ferm e ardyese. En politik lenvestisman dan nou pep, dan nou pei. En politik delibere ki pran an kont nou bezwen aktyel e bezwen bann zenerasyon fitir. Se sa en Gouvernman responsab, en Gouvernman ki determinen.\nLa kot nou’n arive a sa staz devlopman aktyel, nou pankor antyerman sape. Nou bezwen reste pridan e vizilan. I sifi pou nou regard sa ki pe arive dan serten pei endistriyalize pou nou konpran larealite. Somaz, povrete, mank lozman, enflasyon e se marse e Lenstitisyon Finansyer ki dikte sa. Vyolans, lager e nou, nou tro pti pou lager kont sa ban kouran.\nDan en monn an plenn mitasyon, nou bezwen nou Selman konsolid nou aki, me amelyor zot. Nou kapab fer li pour vi ki nou reste en Nasyon ini e armonye. Kot napa ranker dan nou pei, ki nou annan lentere nou pei a ker, ki nou tou nou travay ansanm ver en lobzektiv byen defini. Si nou aksepte sanzman pozitiv, si nou pare pou transform serten mers ek mantalite negativ. Me sirtou, si nou determinen e pran sakenn nou responsabilite. Si nou tou nou determinen pou travay pour Nouvo Sesel.\nNou lakonplisman, i en sours motivasyon ek lenspirasyon pou nou e pou bokou lezot pei. Me eski sa i vedir, ki tou pe al byen dan nou pei? Non. Non, i annan ankor en kantite defayans. I annan menm en lavwa ki pe dir ki i annan en defisit valer moral e spirityel dan nou sosyete. I annan ankor problenm ki nou bezwen regle pou nou anmenn Nouvo Sesel ankor pli lwen. Pli lwen lo semen prosperite, plis boner pou nou pep. Annou inifye nou zefor, annou reste determinen, annou pran nou responsabilite e mon ensiste lo sa prensip responsabilite.\nLe moman in arive pou nou fer en vre legzanmen kritik. Annou konsider bann ka lansentman adolesan e annou poz nou lekor sa kestyon. Eski i akseptab pou en zanfan met omonn en zanfan? Oli responsabilite paran sa zanfan? Oli lefe lansennyman ki nou’n donnen? Eski nou kapab ferm lizye lo la? Bann zenn dan sa sitiasyon pa kapab swa, negliz sa zanfan, oubyen egzize ki Gouvernman i pran zot responsabilite dan zot plas? Non, sa i pa akseptab. Se paran ki annan responsabilite pou elve e fer grandi zot zanfan e non pa Gouvernman?\nAn 2013, nou’n kree pli ki 3, 200 nouvo lanplwa. Dapre dernyen statistik, 602 dimoun i konpri 344 zenn pe rod lanplwa. Akoz? Travay i annan pou tou sa ki anvi travay. Apre, serten i oule koz mirak ler travayer etranze i ganny rekrite pou fer travay ki nou Seselwa nou kapab fer. Nou lekonomi i bezwen grandi e pou li grandi, nou bezwen travayer. Pou li devlope, nou bezwen travayer e travayer Seselwa idealman. Mon’n toultan dir e mon repete, travay dan sa pei i annan pou tou dimoun ki anvi travay. Annou aret depann lo Gouvernman pou Welfare.\nE zisteman lo sa kestyon Welfare, nou pe rann li ankor pli difisil pou annan labi tout an asiran ki Seselwa ki vreman dan bezwen, zanmen pou ganny refize lasistans Welfare.\nTravay set en responsabilite, en drwa e en devwar. I fer ou ganny respe dan sosyete, i anrisir ou fanmiy. I anrisir lasosyete, i pa akseptab ki en dimoun ki kapab travay, i depann lo Welfare. Sa nou bezwen adres li. Annou pourswiv sa refleksyon pli lwen.\nMon pran 2 size an partikilye. Lasante ek Ledikasyon. Depi sa lannen, depi sa dernyen lannen, i annan 37an ki nou abitye ganny swen Lasante pou nanryen. Pou lannen 2014, Gouvernman in met en alokasyon Bidzeter R707 milyon pou Lasante ki reprezant 12.9 poursan nou Bidze Nasyonal. Zot ava rekonnet, ki sa set en sonm konsiderab e proporsyonnelman, par tet dabitan, enn parmi pli eleve dan lemonn.\nNou’n rekrit plis personnel medikal, nou’n met nouvo lenfrastriktir anplas. Nou’n met reform dan Sistenm. I vre, i ankor annan serten problenm dan Minister Lasante. Me, annou pa get zis sa Minister. Annou get nou menm, nou stil lavi, nou konportman. Lafason ki nou pran swen avek nou lekor. E anfen, bann ki persiste pou detri zot lasante, espesyalman atraver labi sibstans danzere, zot pou bezwen asim konsekans zot aksyon.\nMe anmenmtan, nou bezwen kontinnyen sansibiliz nou zanfan. Nou zenn davantaz, kont danze ki menas lasante, an komansan dan Lekol Primer.\nDan Ledikasyon osi. Nou’n fer en kantite reform e nou’n akonplir bokou. Sirtou avek en to alfabetizasyon tre eleve, ki ganny rekonnet mondyalman. Me parfwa, rezilta i kapab enpe desevan. Menm tre desevan. Nou envestir bokou pou prepar nou zenn pou Ledikasyon siperyer e lemonn travay. Me eski zot pe sezi tou sa loportinite ki nou met a zot dispozisyon? Eski akoz Ledikasyon i gratwit, serten parmi zot i tanpi konnen? Oli zot responsabilite? Oli responsabilite sa paran? Nou bezwen reflesir seryezman lo sa bann kestyon.\nMe malerezman, leksperyans in montre nou parfwa, ki ler tou keksoz i gratwit, napa lapresiasyon.\nMr Speaker, ser konpatriyot, pli boner, mon’n mansyonn sanzman. Progre i anmenn prosperite me i osi anmenn sanzman ek defi. Nou bezwen fer fas avek zot e trouv solisyon, si non, nou pou ganny kit deryer. A plizyer repriz, mon’n koz lo en sanzman mazer anterm transformasyon Sesel annan en sosyete baze lo konesans kot bann kad Seselwa, otman kalifye, i bezwen formen e okip bann meyer pos e pli o fonksyon posib.\nMon krwar touzour, dan sa vizyon. E sa sanzman pe arive, menm si i pa pe ariv osi rapidman ki mon ti a personnelman swete. La ankor, nou bezwen revwar nou Sistenm Ledikasyon ek formasyon profesyonnel pou konnen si nou pe prepar nou zenn byen. Antretan, mon’n deside donn sa vizyon en nouvo lenpilsyon. Nou pou anmenn en sipor adisyonnel nou bann zanfan Seselwa atraver sibvansyon lo laptop, ki ozordi, i ganny ofer a bann eitdyan Pos-Segonder.\nMon’n demann Minister Finans pou trouv resours neseser pour ki sa Progranm i osi kouver tou etidyan S5, aparti Zanvye 2015.\nSa pou kout anviron R3.6 milyon e i pou enplik anviron 1, 200 etidyan. E zot bann etidyan, zot bezwen realize ki sa laptop i en zouti travay, en zouti aprantisaz ek konesans.\nEn lot sanzman, se dan nou letik travay. Mon ti ensiste lo la dan mon mesaz nouvel an. Nou bezwen vin pli profesyonnel dan nou lapros. Pe enport nivo ki nou ete, nou annan en rol enportan pou ranpli dan nenport ki Lorganizasyon travay. Avek sa rol, i vin responsabilite ki nou bezwen ranpli. Ki nou ekspekte ek travayer dan en biro ki swa Gouvernman, ki swa prive. Ki nou ekspekte avek zot? Nou ekspekte respe, polites, efikasite, lonnekte, aksyon rapid e responsabilite.\nSer frer ek ser Seselwa, mwan Zen, in touzour en mwan avek bokou levennman. E sa lannen, i pa pou en leksepsyon. An Zen sa lannen, nou pou selebre senkantener legzistans Parti ki a lorizin Parti ki form Gouvernman ki mon dirize. Nou pou fer li dan lazwa, me an serenite e dan respe tou apartenans e krwayans politik. An Zen sa lannen, pou osi temwanny en nouvo senbol. En senbol pwisan, pour bi efas serten lamertim ki kapab ankor egziste dan nou Nasyon e konsolid linite Nasyonal.\nZot konnen tou lenportans ki mon atase ek linite Nasyonal e larmoni ant nou pep. I fer mwan rapel parol sa gran poet Ameriken, Longfellow, Diznevyenm Syek, mon site, ‘Tou nou lafors i dan nou linite. Tou nou danze i dan nou diskor, alors, annou dezorme, viv an pe e koman frer, viv ansanm’, fen sitasyon. San linite, san tolerans, san respe parmi nou, tou progre ki nou’n akonplir, pou ganny ekraze. Nou pei pou ganny desire par vyolans, laenn ek mepri. Nou annan ase move legzanp dan plizyer parti lemonn. Dan en lemonn tirbilan, se nou linite ek larmoni ki garanti nou sirvi. Se sa ki garanti nou byennet ek nou boner.\nNou tou nou bezwen kontribye pou avans linite Nasyonal. Mwan, mon determinen pou fer li e mon konnen ki mon kapab kont lo sipor tou Seselwa de bonn volonte.\nAnnou pa zanmen bliye ki se linite nou pep ki fer nou larises ek nou lafors. Lepase, in ganny konsinyen dan listwar. Annou aprezan regard lavenir. Lavenir nou zanfan, lavenir nou pei. Dan nou diversite lopinnyon, annou travay nou tou, pou en sel Sesel, pou Nouvo Sesel.\nFrer ek ser Seselwa, nou en pep fyer nou lapartenans. Nou kiltir, nou lakonplisman, nou plas dan lemonn. Nou vizyon i kler, nou konsyan ki tou sa ki dirab i kapab ganny konstrir selman si nou annan en langazman ferm pou travay dir. Selman si nou determinen pou konbat sa ki kapab annan en lefe negativ lo nou e anpes nou pep progrese. Selman si nou aksepte e pran nou responsabilite.\nMr Speaker, ser ek frer Seselwa, Sesel i lo bon semen. Nou bezwen gard nou pei lo sa bon semen. Nou parkour i kontinnyen avek determinasyon. E ankor enn fwa, mon demann zot, pou zwenn avek mwan pou aksepte responsabilite pou lavenir nou pei. Zwenn avek mwan pou kontinnyen sofgard byennet e boner nou zanfan. Zwenn avek mwan pou nou kontinnyen kree en lekonomi solid ki rekonpans travay dir. Zwenn avek mwan pou konbat bann fleo ki pe afliz nou sosyete. Zwenn avek mwan pou kontinnyen ranforsi nou bann Lentitisyon Demokratik. Zwenn avek mwan pou nou kontinnyen ansanm, kree en meyer Sesel e fer li briye dan lemonn. En Nasyon ini e armonye. En Sesel ki fer lafyerte tou son zanfan. Ki Bondye i kontinnyen beni nou partri. Mersi.\nMersi Mr Prezidan pou ou diskour. Prezan i reste mwan pou remersye zot tou ki’n reponn nou lapel pou ozordi e parey i tradisyon, nou pou annan nou en pti Cocktail deor dan Lobby. Avek sa, nou Meeting i adjourn ziska Lendi prosen.


Festival Kreol i reste en levennman tre popiler\nMsye Bernard Shamlaye, ki osi Minis pour Devlopman Sosyal ek Kiltir, ti pe koz dan en rankont avek lapres yer pou fer en pti kont randi la ki sa 26enm festival fek terminen.\nMe Minis Shamlaye i dir ki si nou oule ki sa festival i reste vivan e kontinyen enteres dimoun nou bezwen nou tou ansanm kontribye dan son bon lorganizasyon.\nPour sa, Minis Shamlaye in lans lapel pour tou dimoun ki ti annan lide ek sizesyon lo fason pour fer festival vin pli meyer avek nouvo keksoz pour pa tarde e kontakte komite lorganizasyon avek zot lide lo ki mannyer pour amelyor e anbelir bann aktivite.\nPour sa 26enm festival, Minis Shamlaye i dir komite lorganizasyon Festival Kreol i an zeneral ase satisfe avek deroulman bann aktivite.\n«In annan en bon partisipasyon lo kote zanfan lekol, bann zenn e bann adilt ki’n partisip dan bann aktivite e osi piblik ki’n vin vwar, asiste e pran par dan bann aktivite.\n« Mon santi ki pour sa lannen festival in pas byen me sa pa vedir ki’n napa keksoz ki nou ti’n devret fer pli byen.\n« Me sa ki enportan se ankor enn fwa Seselwa, ansanm avek bann viziter dan nou pei, in partisip dan en lot Festival Kreol,» Minis Shamlay ti fer resorti.\nNou a rapel ki sa festival i ganny finanse an gran parti par kontribisyon sorti kot bann lorganizasyon, biznes e osi bann endividi ki sa lannen in kontribye en sonm 800,000 roupi.\nPour sa, Msye Shamlaye i ankor enn fwa dir zot tou en gro mersi.\nSwivan sa rankont yer, Minis Shamlaye ti osi reponn plizyer konplent ki piblik ti’n met devan atraver medya.\nPar egzanp an sa ki konsern posibilite pour tender out serten bann aktivite e donn lezot endividi ki enterese sans pour fer zot kontribisyon, Msye Shamlaye i dir sa lide ava ganny konsidere.\nSwivan lezot konplent ki seremoni louvertir, menm si ti deroul Anse Royale, ti napa gran partisipasyon dimoun sa distrik, Msye Shamlaye ti fer resorti ki partisipasyon ti lo en nivo pli larz pour enkli lezot distrik obor Anse Royale.\nDezapwentman piblik lo kalite manze Kreol ki ti anvant dan bazar Kreol pour sa semenn, serten aktivite ki pa ti komans a ler, mank kordinasyon dan serten aktivite, partisipasyon bann lotel ek biznes restorasyon, tousala Msye Shamlaye i dir ki komite pou bezwen revwar ki fason zot kapab ganny amelyore.\nI ti fer remarke kantmenm ki Festival Kreol i en aktivite kot tou dimoun i devret santi zot enplike e esey fer en zefor pour promouvwar nou kreolite e rezondet deryer organiz en tel festival dan fason ki zot kapab.\nMsye Shamlaye i dir ki i annan serten nouvo eleman ki pe antre dan Festival Kreol e sa i enkli par egzanp bann diferan latelye parey fotografi, tap dance ek slam ki’n anmenn bann zenn dimoun e osi bann ki pli aze ansanm pour aprann plizer nouvo laspe lekspresyon kiltir atraver ladans, poesi ek sanson.\n«Mon kwar tousala i bann nouvo keksoz ki pou anmenn Kreol pli lwen, » Msye Shamlaye i dir, swivan konsern ki i annan serten keksoz dan festival ki pa Kreol.\n«Ler keksoz i nouvo dimoun i tant pour kwar i pa kreol me i zis fason pour servi nouvo lide pour kontinyen devlope,» i ti fer resorti.\nLo size Mis Kreol Dezil ki pa’n prezan dan bann aktivite, Msye Shamlaye i dir ki wi Mis Kreol ti’n devret ganny enkli dan bann aktivite pour sa lannen vi ki pa’n annan en konkour pour plizyer lannen e i regret okenn omisyon ki’n annan lo sa kote lo lapar komite. Me i ti kantmenm fer resorti ki komite festival pa responsab sa konkour menm si i ti lo progranm lannen pase me i ti a swete kantmenm ki okenn keksoz ki relye avek sa size i ganny adrese par sa ki responsab.\nMe alafen sa enn festival, Msye Shamlaye i dir komite i kontan pour konstate ki Seselwa i kontan Festival Kreol e zot ti a kontan vwar li avanse e sa pou vin atraver lide, lorganizasyon ek kontribisyon tou dimoun.


Lawenda. Napar z lawendy. Przepis na lemoniadę z lawendy: zebrane kwiatki lawendy - Czajnikowy.pl sklep z herbatą\nPublished 9 lipca 2014 at 641 × 800 in Lawenda. Napar z lawendy. Przepis na lemoniadę z lawendy


Letras de Balthazar\nBalthazar is a group. Their discography includes 20 Supersucessos, Mi Volki and Balthazar.\n1. Moment 6:07\n2. Losers 3:33\n3. On a roll 1:20\n4. I want you 4:52\n5. You won't come around 3:20\n6. Linger on 3:55\n7. Hourglass 3:30\n8. Passing through 1:40\n9. Leaving antwerp 2:45\n10. Halfway 3:26\n11. Powerless 3:23:54\n1. Fever 3:55\n2. Changes 3:19\n3. Wrong faces 3:58\n4. Whatchu doin' 3:18\n5. Phone number 4:52\n6. Entertainment 5:34\n7. I'm never gonna let you down again 4:55\n8. Grapefruit 4:51\n9. Wrong vibration 3:24\n10. Roller coaster 5:14\n11. You're so real 5:02\n1. Decency 5:10\n2. Then what 4:31\n3. Nightclub 2:55\n4. Bunker 4:32\n5. Wait any longer 3:23\n6. Dirty love 5:26\n7. Last call 5:24\n8. I looked for you 3:00\n9. So easy 6:05\n10. True love 5:23\n1. The oldest of sisters 3:32\n2. Sinking ship 4:35\n3. Later 4:50\n4. Joker's son 4:16\n5. The man who owns the place 3:51\n6. Lion's mouth 4:47\n7. Do not claim them anymore 5:06\n8. Listen up 4:19\n9. Any suggestion 5:45\n10. Sides 3:10\n1. Fifteen floors 5:19\n2. Hunger at the door 3:54\n3. Morning 3:04\n4. Wire 4:38\n5. I'll stay here 8:19\n6. Blues for rosann 2:52\n7. Throwing a ball 4:04\n8. More ways 6:38\n9. The boatman 4:44\n10. Intro 3:14\n11. Blood like wine 13:02\n1. Don't change the word 3:31\n2. Haven't got you 3:04\n3. In her melody 6:58\n4. Lorraine 2:44\n5. This is a flirt 4:51


Change in pension payment – Seychelles Pension Fund\nChange in pension payment\n“Fon Pansyon Sesel i oule enform tou pansyonner ki pe ganny en pansyon ensi ki bann ki pe resevwar Pansyon Spesyal Servis Piblik ki peyman pour mwan Septanm pour fer Lendi 19 Septanm. Pansyon pour ganny transfer dan zot kont labank parey labitid.\nTou bann pansyonner pe osi ganny enformen ki aparti mwan Septanm, peyman pansyon Sekirite Sosyal ki Fon Pansyon Sesel ti abitye peye pour aprezan ganny peye separeman par Lazans Proteksyon Sosyal.\nSavedir, zot pansyon total pour reste parey me peyman pansyon pour ganny fer separeman.\nPour plis lenformasyon oubyen leklersisman, bann pansyonner i kapab pran kontakt avek lofis Fon Pansyon lo nimero telefonn 4294650. “\nCategory: News 21/09/2016\nPreviousPrevious post:MEDIA RELEASE Wednesday 20 May 2016NextNext post:Seychelles Pension Fund Symposium


Imit lafwa ek lobeisans Noe, Danyel ek Zob | Letid\nLIR AN Acholi Aukan Baoule Batak (Karo) Batak (Simalungun) Batak (Toba) Biak Bislama Cambodian Chin (Hakha) Chokwe Chopi Chuabo Chuukese Dayak Ngaju Drehu English Greenlandic Hmong (White) Iban Javanese Kachin Karen (S'gaw) Kazakh Kikongo Kimbundu Kisi Kreol Seselwa Krio Laotian Lhukonzo Lomwe Macua Maltese Mapudungun Mauritian Creole Mizo Navajo Ndau Ngangela Nias Niuean Nyungwe Quechua (Ayacucho) Quechua (Cuzco) Quichua (Chimborazo) Quichua (Imbabura) Rarotongan Romany (Macedonia) Romany (Macedonia) Cyrillic Romany (Southern Greece) Runyankore Rutoro Sangir Saramaccan Sena Sunda Tahitian Tshwa Umbundu Urdu Uruund Wallisian Wayuunaiki Welsh\n“Noe, Danyel ek Zob, zis zot ki ava sov zot lavi, par zot fidelite.”—EZEKYEL 14:14.\nKANTIK: 89, 119\nDAN KI FASON OU POU ESEY IMIT LAFWA . . .\n1, 2. (a) Akoz nou kapab ganny ankouraze ler nou egzamin legzanp Noe, Danyel ek Zob? (b) Ki ti bann sirkonstans ler Ezekyel ti ekri sa parol ki dan Ezekyel 14:14?\nESKI ou pe pas atraver difikilte akoz ou malad, ou annan bann problenm finansyel ouswa akoz ou pe ganny persekite? Eski parfwa i difisil pour ou gard ou lazwa dan ou servis pour Zeova? Si ou santi koumsa, ou kapab ganny ankouraze ler ou egzamin legzanp Noe, Danyel ek Zob. Sa bann zonm ti enparfe e zot ti annan bann menm kalite defi parey sa ki nou nou annan ozordi. Me zot ti reste fidel avek Zeova menm si parfwa zot lavi ti an danze. Alor i pour sa rezon ki Zeova ti vwar zot konman bann legzanp lo lafason pour demontre lafwa ek lobeisans.—Lir Ezekyel 14:12-14.\n2 Ezekyel ti ekri sa parol ki dan verse tenm pour sa lartik ler i ti Babilonn apepre lannen 612 avan Kris. * (Vwar not.) (Ezekyel 1:1; 8:1) Sa pa ti bokou letan avan ki Zerizalenm ti ganny detrir lannen 607. Zis en ptigin dimoun Zerizalenm ki ti sirviv parski zot ti fidel e obeisan parey Noe, Danyel ek Zob. (Ezekyel 9:1-5) Parmi bann sirvivan i ti annan Zeremi, Barouk, Ebed-Melek ek bann Rekabit.\n3 Pareyman ozordi, zis bann dimoun ki Zeova i vwar konman drwat, bann dimoun ki parey Noe, Danyel ek Zob, ki pou sirviv lafen sa move lemonn. (Revelasyon 7:9, 14) Alor annou vwar akoz Zeova ti servi sa trwa zonm konman legzanp bann ki ti fer sa ki drwat dan son lizye. Nou pou diskit (1) bann defi ki sakenn parmi zot ti annan e (2) ki mannyer nou kapab imit zot lafwa ek lobeisans.\nNOE TI FIDEL E OBEISAN POUR PLIS KI 900 AN!\n4, 5. Ki serten defi Noe ti fer fas avek e kwa ki ti enpresyonan avek li?\n4 Ki serten defi Noe ti fer fas avek? Dan letan Enok ki ti granper Noe, dimoun ti deza move. Zot ti dir bann “keksoz sokan” lo Zeova. (Zid 14, 15) Lemonn ti kontinyen vin pli vyolan e dan letan Noe “later ti’n . . . ranpli avek vyolans.” Bann move lanz ti vin lo later, pran laform imen e marye avek bann fiy zonm. Zot bann garson ti kriyel e vyolan. (Zenez 6:2-4, 11, 12) Me tou dimoun ti kapab vwar ki Noe ti diferan. Labib i dir ki “Noe ti trouv faver devan [Zeova].” Kontrerman avek bann dimoun otour li, i ti fer sa ki drwat. “I ti mars avek Bondye.”—Zenez 6:8, 9.\n5 Ki sa bann parol i dir nou lo Noe? Premyerman, mazin lo sa kantite letan ki Noe ti servi Zeova fidelman dan sa lemonn move avan Deliz. I pa ti zis pour 70 ouswa 80 lannen me pour preski 600 lannen! (Zenez 7:11) Dezyenmman, rapel ki Noe ti napa en kongregasyon pour ed e ankouraz li parey nou nou annan ozordi. I paret ki menm son bann frer ek ser pa ti siport li. *—Vwar not.\n6. Ki mannyer Noe ti demontre kouraz?\n6 Noe pa ti krwar ki i ase pour zis vin en bon dimoun. Avek lardyes i ti koz avek lezot konsernan son lafwa dan Zeova. Labib i dir ki i ti “en zonm ki ti . . . pres lo ladrwatir.” (2 Pyer 2:5) Zapot Pol ti dir: “Akoz son lafwa, Noe ti kondann lemonn.” (Ebre 11:7) San dout, dimoun ti sikann li e esey anpes li prese. Petet zot ti menm menase pour fer li dimal. Me Noe pa ti annan lafreyer zonm. (Proverb 29:25) O kontrer, i ti annan lafwa, alor Zeova ti donn li kouraz. Ozordi osi, Zeova i donn tou son bann serviter fidel sa menm kouraz.\n7. Ki bann defi Noe ti fer fas avek ler i ti konstri lars?\n7 Noe ti deza pe servi Zeova fidelman pour plis ki 500 lannen ler Zeova ti demann li pour konstri en gro lars. Sa lars ti pou ganny servi pour sov serten dimoun ek zannimo ler Deliz i arive. (Zenez 5:32; 6:14) Petet Noe ti mazinen ki i ti pou difisil pour konstri en lars sa groser. I ti osi konnen ki dimoun ti pou sikann li plis ankor e fer son lavi vreman difisil. Me Noe ti annan lafwa e i ti obei Zeova. I “ti fer tou sa ki Bondye ti’n dir li.”—Zenez 6:22.\n8. Ki mannyer Noe ti met son konfyans dan Zeova pour pran swen avek son fanmir?\n8 Noe ti annan en lot defi. I ti bezwen pran swen avek son madanm ek zanfan. Avan Deliz, dimoun ti bezwen travay vreman dir pour prodwir manze. Noe osi ti bezwen fer sa. (Zenez 5:28, 29) Kantmenm sa, i pa ti les bezwen son fanmir vin son pli gran konsern. Servi Zeova ti toultan sa keksoz pli enportan dan son lavi. Menm si Noe ti okipe pe konstri lars pour apepre 40 an oubyen 50 an, i ti reste konsantre lo Zeova. I ti fer sa pour ankor 350 an apre Deliz. (Zenez 9:28) Noe ti en bon legzanp en dimoun ki ti annan lafwa ek lobeisans!\n9, 10. (a) Ki mannyer nou kapab imit lafwa ek lobeisans Noe? (b) Ki ou kapab asire Zeova pou fer si ou determinen pour obei son bann lalwa?\n9 Ki mannyer nou kapab imit lafwa ek lobeisans Noe? Nou fer sa ler nou defann pwennvi Zeova konsernan sa ki drwat, ler nou pa form parti lemonn Satan e ler nou met Zeova premye. (Matye 6:33; Zan 15:19) Sanmenm sa lemonn pa kontan nou. Par egzanp, vi ki nou determinen pour obei lalwa Bondye konsernan sèks ek maryaz, dimoun i kapab dir bann keksoz negatif lo nou dan medya. (Lir Malaki 3:17, 18.) Parey Noe, nou napa lafreyer zonm. Nou annan lafreyer pour Zeova, ki vedir nou annan en gran respe pour li e nou pa anvi dezapwent li. Nou konnen ki zis Li ki kapab donn nou lavi eternel.—Lik 12:4, 5.\n10 Demann ou lekor: ‘Eski mon pou kontinyen fer sa ki drwat dan lizye Zeova menm ler lezot i sikann ouswa kritik mwan? Eski mon annan konfyans ki Zeova i kapab pran swen avek mon fanmir menm ler i difisil pour ganny en reveni?’ Si ou annan konfyans dan Zeova e obei li parey Noe ti fer, ou kapab asire ki Zeova pou pran swen avek ou.—Filipyen 4:6, 7.\nDANYEL TI FIDEL E OBEISAN MALGRE I TI VIV DAN EN MOVE LAVIL\n11. Ki bann gro defi Danyel ek son trwa zanmi ti fer fas avek Babilonn? (Vwar portre o konmansman sa lartik.)\n11 Ki serten defi Danyel ti fer fas avek? Danyel ti ganny forse pour reste Babilonn, en lavil etranze ki ti ranpli avek bann fo bondye ek pratik demonyak. Bann dimoun laba pa ti kontan bann Zwif e ti monk zot ek zot Bondye Zeova. (Psonm 137:1, 3) Sa ti’n sirman fer Danyel ek lezot Zwif ki ti kontan Zeova sagren! Deplis, plizyer dimoun ti pe obzerv Danyel ek son trwa zanmi Ananya, Misael ek Azarya parski zot ti pe al ganny antrennen pour travay pour lerwa Babilonn. Zot ti sipoze manz manze lerwa ki ti enkli bann keksoz ki Zeova pa ti oule ki son pep i manze. Me Danyel pa ti “rann li enpir avek manze lerwa.”—Danyel 1:5-8, 14-17.\n12. (a) Ki kalite dimoun Danyel ti ete? (b) Ki mannyer Zeova ti konsider Danyel?\n12 Danyel ti annan en lot defi, ki premye kou pa ti paret tro difisil. I ti annan bokou abilite e akoz sa, lerwa ti donn li bann privilez spesyal. (Danyel 1:19, 20) Kantmenm sa, Danyel pa ti vin orgeye oubyen krwar ki son lopinyon ti toultan byen. I ti gard son limilite e reste modes. I ti toultan dir ki Zeova ki ti fer li ganny sikse. (Danyel 2:30) Zis mazinen: Zeova ti mansyonn Danyel ansanm avek Noe ek Zob konman en bon legzanp pour swiv. Sa letan, Noe ek Zob ti’n deza servi Zeova fidelman tou zot lavi, me Danyel ti ankor en zenn onm. Pa Zeova ti vreman annan konfyans dan Danyel! I ti annan rezon, parski Danyel ti reste fidel e obeisan anver Bondye tou son lavi. Ler Danyel ti pros pour ganny 100 an, lanz Bondye ti dir li sa bann zoli parol: “Danyel, ou en zonm ki vreman presye.”—Danyel 10:11, NWT.\n13. Petet akoz Zeova ti ed Danyel pour ganny en o pozisyon?\n13 Avek sipor Zeova, Danyel ti vin en zofisye vreman enportan, premyerman dan Lanpir Babilonn e apre dan Lanpir Med ek Pers. (Danyel 1:21; 6:1, 2) Petet Zeova ti fer sir ki Danyel i ganny sa o pozisyon pour li kapab ed son prop pep, zis parey Zozef ti fer Lezip e osi parey Ester ek Mordekay ti fer Pers. * (Vwar not.) (Danyel 2:48) Eski ou kapab imazinen ki mannyer Ezekyel ek lezot Zwif ki ti an egzil ti santi ler zot ti vwar lafason ki Zeova ti servi Danyel pour ed zot? Sirman sa ti’n bezwen ankouraz zot!\nNou presye dan lizye Zeova ler nou reste fidel avek li (Vwar paragraf 14, 15)\n14, 15. (a) Ki mannyer nou sityasyon i parey avek sa ki pour Danyel? (b) Ki bann paran ozordi i kapab aprann avek paran Danyel?\n14 Ki mannyer nou kapab imit lafwa ek lobeisans Danyel? Sa lemonn ki nou viv ladan ozordi i ranpli avek imoralite seksyel ek fo ladorasyon. Dimoun in ganny enfliyanse par Gran Babilonn, ki reprezant tou fo larelizyon ki Labib i apel “en landrwa kot bann demon i reste.” (Revelasyon 18:2) Me nou parey bann etranze dan sa lemonn. Sa i fer ki dimoun i kapab vwar ki nou vreman diferan e petet zot sikann nou. (Mark 13:13) Kantmenm sa, annou apros avek nou Bondye Zeova, zis parey Danyel ti fer. Ler nou annan limilite, annan konfyans dan Zeova e obei li, i pou osi konsider nou konman presye.—Agai 2:7, NWT.\n15 Bann paran i kapab aprann bann leson enportan avek paran Danyel. Ler Danyel ti ankor en pti garson, laplipar dimoun ti move kot i ti reste Zida. Kantmenm sa, i ti devlop lanmour pour Zeova. Eski sa ti ariv zis par azar? Non. Son paran ti’n sirman ansenny li lo Zeova. (Proverb 22:6) Menm non Danyel ki vedir “Bondye i mon Ziz,” i montre ki son paran ti kontan Zeova. (Danyel 1:6, not dan NWT) Alor bann paran, annan pasyans ler ou pe ansenny ou zanfan lo Zeova. Pa abandonnen. (Efezyen 6:4) Priy avek zot. Priy pour zot. Fer tou sa ki ou kapab pour ansenny zot pour kontan sa ki drwat dan lizye Zeova e Zeova pou donn ou bokou benediksyon.—Psonm 37:5, NWT.\nZOB TI FIDEL E OBEISAN KI SWA I TI RIS OUSWA POV\n16, 17. Ki bann defi Zob ti fer fas avek dan diferan moman son lavi?\n16 Ki serten defi Zob ti fer fas avek? Zob ti pas atraver bann gro sanzman dan son lavi. Premyerman, Zob ti sa “pli gran personnaz dan pei Les.” (Zob 1:3) I ti vreman ris, plizyer dimoun ti konn li e annan en gran respe pour li. (Zob 29:7-16) Malgre sa, Zob pa ti krwar ki i ti pli meyer ki lezot ouswa santi ki i pa ti bezwen Bondye. Nou konn sa parski Zeova ti apel li “mon serviter” e i ti dir sa lo li: “I en zonm zis e drwat ki annan bokou respe pour Bondye, e ki evite fer sa ki mal.”—Zob 1:8.\n17 Me en sel kou lavi Zob ti sanze. I ti perdi tou sa ki i ti annan, tonm dan en gran depresyon e sa ti fer li anvi mor. Ozordi, nou konnen ki Satan ki ti fer Zob ganny tou sa problenm. I ti dir ki Zob ti servi Zeova zis pour bann rezon egois. (Lir Zob 1:9, 10.) Zeova ti pran sa move lakizasyon vreman o serye. Ki i ti pou fer pour montre ki Satan i en gran manter? Bondye ti donn Zob sa loportinite pour prouv son fidelite anver li e pour montre ki i servi li akoz i kontan li.\n18. (a) Kwa ki enpresyonn ou lo Zob? (b) Ki nou aprann lo Zeova avek lafason ki i ti tret Zob?\n18 Satan ti plàn byen ki mannyer i pou atak Zob plizyer fwa e i ti fer li krwar ki sa bann latak ti sorti kot Bondye. (Zob 1:13-21) Apre sa, trwa zonm ki ti swadizan bann zanmi Zob ti dir li bann keksoz blesan. Zot ti dir ki i ti en move dimoun e ki Bondye ki ti pe pini li. (Zob 2:11; 22:1, 5-10) Malgre tousala, Zob ti reste fidel avek Zeova. I vre ki parfwa Zob ti dir bann keksoz bet. (Zob 6:1-3) Me Zeova ti konpran ki Zob ti fer sa zis akoz i ti pe soufer e dan depresyon. Zeova ti vwar ki Zob pa ti zanmen abandonn li menm si Satan, ki ti parey en gran bouli ti atak e ensilte li plizyer fwa. Apre ki Zob ti’n pas dan sa sityasyon terib, Zeova ti donn li de fwa plis sa ki i ti annan avan e azout ankor 140 lannen lo son lavi. (Zak 5:11) Apre tousala, Zob ti kontinyen servi Bondye avek tou son leker. Ki mannyer nou konn sa? Parski Ezekyel 14:14, ki nou verse tenm pour sa lartik ti ganny ekrir plizyer santenn lannen apre ki Zob ti’n mor.\n19, 20. (a) Ki mannyer nou kapab imit lafwa ek lobeisans Zob? (b) Ki mannyer nou kapab demontre konpasyon anver lezot parey Zeova i fer?\n19 Ki mannyer nou kapab imit lafwa ek lobeisans Zob? Nenport ki sityasyon ki nou ladan, nou anvi fer sir ki Zeova i toultan sa Personnaz pli enportan dan nou lavi. Nou anvi met tou nou konfyans dan li e obei li avek tou nou leker. Anfet, nou annan plis rezon ki Zob ti annan pour nou fer sa. Mazin lo sa ki nou konnen ozordi. Nou konn en kantite lo Satan ek son bann metod. (2 Korentyen 2:11) Gras a Labib, espesyalman liv Zob, nou konnen akoz Bondye i permet soufrans. Atraver profesi Danyel, nou konnen ki Rwayonm Bondye i en vre gouvernman dirize par Zezi Kri. (Danyel 7:13, 14) Nou osi konnen ki byento sa Rwayonm pou diriz lo later antye e met en lafen avek tou soufrans.\n20 Leksperyans Zob i osi ansenny nou pour demontre konpasyon ler nou bann frer ek ser pe soufer. Parey Zob, zot kapab dir bann keksoz bet. (Eklezyast 7:7) Me nou pa devret mazin an mal lo zot ouswa akiz zot konmkwa zot in fer en keksoz mal. O kontrer, nou devret esey konpran zot. Si nou fer sa nou pou parey nou Papa Zeova ki annan lanmour ek konpasyon.—Psonm 103:8.\nZEOVA “POU FER ZOT FOR”\n21. Ki mannyer bann parol dan 1 Pyer 5:10 i fer nou rapel sa ki Noe, Danyel ek Zob ti eksperyanse?\n21 Noe, Danyel ek Zob pa ti viv dan menm lepok e zot bann sirkonstans ti diferan. Me zot tou zot ti andir zot bann leprev. Zot leksperyans i fer nou rapel sa ki zapot Pyer ti dir: “Apre ki zot in soufer pour en pe letan, Bondye ki annan tou labonte ekstraordiner . . . pou fini zot formasyon li menm. I pou fer zot ferm, i pou fer zot for e i pou met zot lo en fondasyon solid.”—1 Pyer 5:10.\n22. Ki nou pou aprann dan sa lot lartik?\n22 Bann parol dan 1 Pyer 5:10 i osi vre pour pep Bondye ozordi. Zeova i asir nou ki i pou fer son bann serviter ferm e for. Nou tou nou anvi ki Zeova i fer nou for e nou anvi reste ferm e fidel avek li. Sanmenm sa ki nou anvi imit lafwa ek lobeisans Noe, Danyel ek Zob. Dan sa lot lartik, nou pou aprann ki sa bann zonm ti kapab reste fidel avek Zeova parski zot ti vreman konn li. Anfet, zot ti arive “konpran tou” sa ki Zeova ti anvi zot fer. (Proverb 28:5) Nou osi nou kapab fer parey.\n^ par. 2 Ezekyel ti ganny anmennen Babilonn dan lannen 617 avan Kris. I ti ekri bann parol ki trouve dan Ezekyel 8:1–19:14 “dan sizyenm lannen” apre ki i ti’n ganny anmennen laba, setadir lannen 612.\n^ par. 5 Lamek ki ti papa Noe, ti annan lafwa dan Bondye me i ti mor apepre senk an avan Deliz. Si manman Noe ek son bann frer ek ser ti ankor vivan ler Deliz ti konmanse, zot pa ti sirviv.\n^ par. 13 I kapab ki Zeova ti fer menm parey pour Ananya, Misael ek Azarya pour ki zot osi zot ti kapab ed sa pep Zwif.—Danyel 2:49.\nImit lafwa ek lobeisans Noe, Danyel ek Zob: Esey annan menm lafwa e obei Zeova parey zot ti fer


Lasanble Nasyonal i aprouv kreasyon en nouvo Lazans Proteksyon Sosyal\nVis-Prezidan Danny Faure, dan son kapasite koman Minis Finans ek Komers, ti prezant proze-de-lwa Letablisman en Lazans pour Proteksyon Sosyal pour laprouvasyon bann manm Lasanble dan zot dernyen sesyon pour sa lannen.\nDan son prezantasyon lo sa proze-de-lwa, Vis-Prezidan Faure ti dir ki ozordi nou annan de lenstitisyon ki pe donn lasistans sosyal – sa se Fon Sekirite Sosyal ek Lazans Byennet Sosyal. Zot de lazans ki separe avek 2 ladministrasyon, 2 group anplwaye, e 2 diferan regleman ek prosedir.\nI di ki sa proze-de-lwa pou permet reform sa 2 lenstitisyon.\n«Nou pe bezwen met en lafen avek sa lanpayaz birokrasi ki bann fanmir ouswa endividi i bezwen batay avek pour zot kapab ganny sa proteksyon sosyal ki nou annan pour ofer zot,» Vis-Prezidan Faure ti dir.\nI ti azoute ki pei i bezwen a tou pri konsolid nou bann zefor, pour nou kapab fer fas avek sa bann nouvo defi. Nou bezwen:\n• En sel lenstitisyon pour dimoun annan rekour avek ler zot annan bezwen;\n• En sel lenstitisyon pour kordin zefor gouvernman dan provizyon lasistans sosyal;\n• En sel lenstitisyon sosyal avek en prezans aplentan dan tou distrik.\nFonksyon prensipal sa lazans se pour administre peyman benefis dapre lalwa Sekirite Sosyal e donn lasistans byennet sosyal ki’n aprouve bann dimoun ki napa sifizaman mwayen pour viv.\nSa proze-de-lwa i fer provizyon pour en bord/konsey administrativ ganny apwente par Prezidan.\nI osi annan provizyon dan sa proze-de-lwa pour Prezidan apwent en sef egzekitif ek en depite sef egzekitif.\nSa proze-de-lwa pou etabli en Review Panel pour ekoute e determin laplikasyon sorti kot bann dimoun avek problenm.\nSa sistenm proteksyon sosyal i en sekirite pour bann ki pli vilnerab dan nou sosyete. I pou asiste sa bann ki kalifye pour ganny lasistans.\n«Nou pa pou toler okenn labi dan sa nouvo sistenm proteksyon sosyal,» Msye Faure ti dir.\nVis-Prezidan Faure ti relans lapel ki Prezidan James Michel ti fer an Oktob 2008 letan i ti anons progranm reform ekonomik e dir : «En sitwayen ki for e kapab travay me ki pa anvi travay i bezwen fer en legzanmen konsyans e realize ki i pa kapab depan lo lezot dimoun ki pe travay dir, ki pe pey taks ek sekirite sosyal.»\nMsye Faure i dir ki sa reform pa pou kapab les sa kontinyen.\nTou bann manm Lasanble in byen akeir sa nouvo proze-de-lwa e zot in donn tou zot sipor.\nBann manm ti debat tre for lo sa proze-de-lwa akoz bokou zot in bezwen entervenir lo plizyer sa bann ka dan zot distrik e zot ti profite pour met sa devan Vis-Prezidan Faure.\nBann manm Lasanble ti’n deza met devan plizyer pwen konsern dan zot prezantasyon lo diskour bidze. Msye Faure ti donn lasirans ki tou bann pwen konsern sorti kot bann reprezantan Parti Lepep in byen ganny note e pou ganny pran an kont dan bann regilasyon sa nouvo lazans.


Bann Izraelit i antre Later Promiz | Mesaz Labib\nPep Izrael i antre Kanaan\nZozye i gid bann Izraelit pour konkerir Kanaan. Zeova i swazir bann ziz pour delivre son pep kont labi pouvwar\nPLIZYER syek avan ki bann Izraelit ti antre Kanaan, Zeova ti promet ki bann desandans Abraam ti pou ganny sa pei. Aprezan anba lotorite Zozye, bann Izraelit ti pare pour pran Later Promiz.\nBondye ti’n ziz bann Kananeen, zot ti merit destriksyon. Zot ti’n ranpli sa pei avek bann pratik seksyel degradan e osi avek versman disan san okenn pitye. Alor, bann lavil Kanaan ki bann Izraelit ti pou konkerir ti devret ganny detrir konpletman.\nParkont, avan antre dan sa pei, Zozye ti anvoy de espyon, zot ti reste dan lavil Zeriko avek en madanm ki ti apel Raab. I ti akey sa de espyon se li e protez zot, menm si i ti konnen ki zot ti bann Izraelit. Raab ti annan lafwa dan Bondye bann Izraelit akoz i ti’n tann konsernan lafason ki Zeova ti’n delivre son pep. I ti fer sa de espyon promet ki zot pa ti pou touy li ek son fanmir.\nPli tar, kan bann Izraelit ti antre Kanaan e vin lager avek Zeriko, dan en fason mirakile Zeova ti fer miray Zeriko tonbe. Latroup larme Zozye ti antre vitman dan sa lavil e detrir li, me zot pa ti fer Raab ek son fanmir nanryen. Apre, dan en seri lager militer ki ti dire pour si-z-an, Zozye ti konkerir bann gran bout dan Later Promiz. Apre sa, sa pei ti ganny partaze avek bann tribi Izrael.\nVer lafen son servis pour Zeova, Zozye ti rasanble lepep. I ti fer zot rapel lafason ki Zeova ti’n azir avek zot zanset e ankouraz zot pour servi Zeova. Apre lanmor Zozye ek bann ansyen ki ti servi ansanm avek li, bann Izraelit ti kit Zeova pour al ador lezot fo bondye. Sa nasyon pa ti toultan reisi obeir lalwa Zeova pandan sa 300-z-an. Pandan sa letan, Zeova ti les lennmi bann Izraelit, parey bann Filisten vin lager avek zot. Me kan bann Izraelit ti kriy Zeova pour ganny led, i ti swazir 12 ziz an tou pour sov zot.\nLiv Ziz i dekrir lepok bann Ziz ki ti konmans avek Otnyel e fini avek Sanmson ki ti sa zonm pli for fizikman ki’n deza egziste. Dan sa resi eksitan dan liv Ziz i annan sa laverite fondamantal ki ganny repete: Lobeisans anver Zeova i anmenn benediksyon, dezobeisans i anmenn maler.\n—Baze lo Zozye; Ziz; Levitik 18:24, 25.\nAkoz Zeova pa ti fer touy Raab ek son fanmir?\nKi bann Izraelit ti fer apre lanmor Zozye?\nKi laverite fondamantal i annan dan liv Ziz ki dan Labib?\nPartaze Partaze Pep Izrael i antre Kanaan


Deklarasyon Anfaver introdiksyon Lang Kreol kuma medyom\nDisnef individi koni pu zot langazman lor kestyon langaz Kreol ansam ar kat lingwis internasyonal finn siyn enn Deklarasyon Komin anfaver servi lang Kreol (uswa lang Kreol ek Angle) pu montre Matematik ek Syans dan lekol Moris. Deklarasyon la finn sumet Ms. Leela Devi Dookun, antan ki Minis Ledikasyon, Ledikasyon Tersyer, Syans ek Teknolozi. Etan done ki sanzman ki pe propoze dan sa deklarasyon inplik enn amandman Education Act 1957 e pu bizin diskite dan Kabine Minis, enn kopi finn osi al kot Premye Minis Pravind Jugnauth, kot Adzwin Premye Minis Steeve Obeegadoo ek kot Vis-Premye Minis Anwar Husnoo.\nPremye Minis Adzwin S. Obeegadoo finn reponn LPT ki li finn pran bon not konteni sa deklarasyon la.\nSa aksyon la finn inisye ek kordine par LPT ki pe milit anfaver itiliz langaz Kreol kuma medyom e pu enn ledikasyon miltileng baze lor lang maternel. Li bon note ki dan so Rapor 2017-18, Ombudsperson pu Zanfan rekomann ki servi lang Kreol kuma medyom lanseynman. Get text Deklarasyon ek lalis sinyater:\nDeclaration on Mauritian Kreol as Written Medium for Science in Schools\nGiven the importance of our natural mother-tongues to the cognitive development of all human beings, especially as we grow up as children,\nGiven the harm done to all children by rote learning,\nWe, the undersigned, hereby add our voices to the call for the State to introduce the teaching of mathematics and science in the mother tongue Mauritian Kreol, or alternatively, as dual medium alongside English, including for textbooks and examinations.\nwith support from the following academics abroad,\nProfessor Beban Sammy Chumbow\nDr. Tonjes Veenstra.\nDr. Fabiola Henri


Did Iran fake space monkey launch? – Blazing Cat Fur\nDid Iran fake space monkey launch?\n← Sweet Science\tShocka – Riots In Egypt! →


Donn Zeova en devosyon zis pour li tousel | Letid Latour Veyer\nLIR AN Abua Acholi Afrikaans Aja Akha Albanian Altai Alur American Sign Language Amharic Amis Angolan Sign Language Arabic Argentinean Sign Language Armenian Armenian (West) Aukan Australian Sign Language Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivian Sign Language Boulou Brazilian Sign Language British Sign Language Bulgarian Cakchiquel (Western) Cambodian Catalan Cebuano Changana (Mozambique) Chavacano Chichewa Chilean Sign Language Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombian Sign Language Congolese Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Damara Dangme Danish Digor Douala Drehu Dutch Ecuadorian Sign Language Edo Efik English Esan Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Gitonga Gokana Greek Greek Sign Language Greenlandic Guadeloupean Creole Guarani Guatemalan Sign Language Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Honduras Sign Language Hungarian Hungarian Sign Language Iban Ibanag Ibinda Icelandic Idoma Igbo Igede Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Javanese Jula Kabiye Kabuverdianu Kachin Kamba Kannada Karen (S'gaw) Kazakh Kazakh (Arabic) Kekchi Kenyan Sign Language Khana Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Korean Sign Language Kreol Seselwa Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malawi Sign Language Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mizo Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaraguan Sign Language Nigerian Sign Language Niuean Norwegian Nyaneka Nyungwe Nzema Okpe Oromo Ossetian Otetela Palauan Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (West Africa) Polish Polish Sign Language Ponapean Portuguese (Brazil) Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romanian Sign Language Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Russian Sign Language Rutoro Salvadoran Sign Language Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Taiwanese Sign Language Tajiki Tamil Tarascan Tatar Telugu Tetun Dili Thai Thai Sign Language Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zambian Sign Language Zande Zapotec (Isthmus) Zimbabwe Sign Language Zulu\nLARTIK LETID 43\n“Se Zeova ou Bondye ki ou devret adore e zis li tousel ki ou devret servi.”—MAT. 4:10.\nKANTIK 51 Dedye nou lavi avek Bondye!\n1. Akoz nou devret ador zis Zeova?\nNOU devret ador zis Zeova akoz i nou Kreater e sa Enn ki’n donn nou lavi. (Rev. 4:11) Me i annan en danze. Menm si nou kontan e annan respe pour Zeova, i kapab ki serten keksoz dan nou lavi i vin sitan enportan ki sa i anpes nou donn Zeova en devosyon zis pour li tousel parey i merite. I enportan pour nou konnen ki mannyer sa i kapab arive. Me avan sa, annou diskit lo ki savedir donn Zeova en devosyon zis pour li tousel.\n2. Dapre Egzod 34:14, ki nou pou fer si nou donn Zeova en devosyon zis pour li tousel?\n2 Zeova “i en Bondye zalou,” setadir en Bondye ki oule en devosyon zis pour li tousel. Dapre Labib, sa i vedir ki nou ador zis li e ki nou annan en lanmour profon pour li. Alor, nou pa pou les personn oubyen okenn keksoz pran son plas dan nou leker.—Lir Egzod 34:14.\n3. Akoz nou annan rezon donn Zeova en devosyon zis pour li tousel?\n3 Nou annan rezon donn Zeova en devosyon zis pour li tousel. Akoz nou dir sa? Parski nou devosyon i baze lo sa ki nou’n aprann lo li. Nou’n aprann pour kontan son bann zoli kalite. Nou konnen kwa ki Zeova i kontan e pa kontan e nou santi parey li. Nou konpran e siport son plan pour bann imen. Nou konnen ki i en privilez pour vin zanmi Zeova. (Ps. 25:14, NWT) Tou sa ki nou aprann lo nou Kreater i ed nou vin pli pros avek li.—Zak 4:8.\n4. (a) Ki Satan i servi pour esey anpes nou donn Zeova en devosyon zis pour li tousel? (b) Ki nou pou diskite dan sa lartik?\n4 Dyab ki kontrol sa lemonn. I servi sa lemonn pour fer bann keksoz ki imen i anvi vin pli enportan dan nou lavi e pour fer li pli difisil pour reziste nou bann move dezir. (Efe. 2:1-3; 1 Zan 5:19) I anvi ki nou kontan lezot keksoz pour ki nou pa donn Zeova en devosyon zis pour li tousel. Annou diskit lo de fason ki Satan i kapab fer sa. Premyerman, i esey fer nou kontan larzan. Dezyenmman, i esey fer nou swazir bann move divertisman.\nFER ATANSYON KI OU PA KONTAN LARZAN\n5. Akoz nou bezwen fer atansyon ki nou pa konmans kontan larzan?\n5 Nou tou nou anvi annan ase manze pour manze, lenz konvenab pour mete ek en bon landrwa reste. Par kont, nou bezwen fer atansyon ki nou pa konmans kontan larzan. Bokou dimoun dan lemonn Satan i “kontan larzan” ek bann keksoz ki zot kapab aste avek larzan. (2 Tim. 3:2) Zezi ti konnen ki son bann disip ti pou ganny tante pour kontan larzan zot osi. I ti dir: “En lesklav pa kapab servi de met, parski swa i pou ay enn e kontan lot oubyen i pou fidel avek enn e mepriz lot. Ou pa kapab lesklav Bondye e lesklav Larises an menm tan.” (Mat. 6:24) En serviter Zeova ki pas bokou letan ek lenerzi pour esey vin ris dan sa lemonn, i parey en dimoun ki pe servi de met. I pa pe donn Zeova en devosyon zis pour li tousel.\nLafason ki serten kretyen Laodise ti vwar zot lekor . . . e lafason ki Zeova ek Zezi ti vwar zot (Vwar paragraf 6)\n6. Ki leson nou kapab aprann avek sa konsey ki Zezi ti donn kongregasyon Laodise?\n6 Ver lafen premye syek, bann Kretyen dan kongregasyon Laodise ti pe fer vantar e dir: “Mon ris, mon’n anmans bokou larises e mon pa mank nanryen.” Me Zeova ek Zezi ti kapab vwar ki zot ti “malere, fer lapenn, pov, aveg e touni.” Zezi ti donn zot sa konsey pa akoz zot ti ris, me akoz zot ti sitan kontan larzan ki sa ti pe gat zot lanmitye avek Zeova. (Rev. 3:14-17) Si nou remarke ki nou pe konmans kontan larzan, nou bezwen sanz nou fason panse vitman. (1 Tim. 6:7, 8) Si non, nou pou konmans kontan lezot keksoz e Zeova pa pou aksepte nou ladorasyon. Zeova i ekspekte ki nou donn li en devosyon zis pour li tousel. (Det. 4:24) Alor, ki mannyer larzan i kapab vin tro enportan pour nou?\n7-9. Ki ou aprann avek leksperyans en ansyen ki apel David?\n7 Annou vwar legzanp David, en ansyen Leta-z-ini. David i dir ki i ti travay dir dan sa lakonpannyen kot i ti travay. I ti ganny en promosyon e i ti menm ganny rekonnet konman enn bann dimoun ki pli byen kapab fer sa travay Leta-z-ini. David i dir: “Sa letan, mon ti krwar ki tou sa bann keksoz ti montre ki Zeova ti pe beni mwan.” Me eski sa ti vre?\n8 Avek letan, David ti realize ki son travay ti pe gat son relasyon avek Zeova. I dir: “Ler mon ti dan renyon e menm dan predikasyon, mon ti remarke ki mon ti pe mazin bann problenm ki annan pour fer avek travay. Mon ti pe ganny en kantite larzan, me mon ti anba plis presyon e mon ti pe konmans ganny problenm dan mon maryaz.”\n9 David ti realize ki i ti bezwen deside kwa ki pli enportan pour li. I dir: “Mon ti determinen pour sanz mon sityasyon.” David ti anvi sanz son progranm travay, alor i ti koz avek son anplwayer lo sa ki i ti pe mazin fer. Ki ti arive? David ti ganny pouse dan son travay! Me ki David ti fer? I dir: “Son lannmen, mon ti ranpli form pour fer pionye asistan kontinyelman.” Pour siport zot lekor, David ek son madanm ti konmans netway bann gran batiman. Apre en pe letan, i ti vin en pionye ordiner e pli tar son madanm osi ti pran sa servis. David ek son madanm in swazir pour fer en travay ki bokou dimoun pa anvi fer, me zot travay pa sa keksoz pli enportan pour zot. Menm si sa saler ki zot gannyen i bokou pli mwens ki avan, tou le mwan zot annan ase larzan pour kouver zot bann depans. Zot anvi met Zeova premye e zot in vwar pour zot menm ki Zeova i pran swen avek bann dimoun ki met Rwayonm premye.—Mat. 6:31-33.\n10. Ki mannyer nou kapab protez nou leker?\n10 Ki swa nou annan en kantite larzan oubyen non, nou bezwen protez nou leker. Ki mannyer nou kapab fer sa? Pa konmans kontan larises e pa les ou travay vin pli enportan ki ou servis pour Zeova. Ki mannyer ou kapab konnen si sa pe arive avek ou? Ou kapab demann ou lekor sa bann kestyon swivan: ‘Eski mon abitye mazin travay ler mon dan renyon oubyen dan predikasyon? Eski mon toultan trakas lo si mon pou annan ase larzan a lavenir? Eski larzan ek bann keksoz materyel pe kree problenm dan mon maryaz? Eski mon ti pou pare pour fer en travay ki bokou dimoun pa anvi fer si sa ti pou permet mwan pas plis letan dan servis Zeova?’ (1 Tim. 6:9-12) Anmezir ki nou reflesi lo sa bann kestyon, gard antet ki Zeova i kontan nou e ki i fer sa promes avek tou bann ki annan en devosyon zis pour li tousel: “Mon pa pou zanmen kit ou e mon pa pou zanmen abandonn ou.” I pour sa rezon ki zapot Pol ti ekri: “Montre dan zot fason viv ki zot pa kontan larzan.”—Ebr. 13:5, 6.\nSWAZIR BYEN OU DIVERTISMAN\n11. Ki lefe divertisman i kapab annan lo en dimoun?\n11 Zeova i anvi ki nou lavi i gou e bann divertisman i kapab ed nou fer sa. Anfet, Parol Bondye i dir ki “napa nanryen pli meyer pour en zonm ki i manze e menm bwar e vwar bon rezilta akoz i’n travay dir.” (Ekle. 2:24, NWT) Par kont, laplipar divertisman ozordi i kapab annan en move lefe lo nou. Sa bann divertisman i kapab fer bokou dimoun konmans aksepte e menm kontan bann keksoz ki Labib i dir i mal.\nLekel ki pe prepar ou divertisman? (Vwar paragraf 11-14) *\n12. Dapre 1 Korentyen 10:21, 22, akoz nou devret byen swazir nou divertisman?\n12 Nou anvi donn Zeova en devosyon zis pour li tousel, alor nou pa kapab manz lo “latab Zeova” e “lo latab bann demon.” (Lir 1 Korentyen 10:21, 22.) Souvan, ler dimoun i pran en repa ansanm sa i vedir ki zot zanmi. Si nou swazir bann divertisman ki promot vyolans, pratik demonyak, imoralite seksyel oubyen okenn lezot move dezir ek latitid, i pou konmsi nou pe pran en repa avek bann lennmi Bondye e pe manz bann pla ki zot in prepare. Si nou fer sa, nou pa zis fer ditor nou lekor me nou osi gat nou lanmitye avek Zeova.\n13-14. Dapre Zak 1:14, 15, akoz nou bezwen vey byen ki kalite divertisman nou swazir? Donn en legzanp.\n13 Ki mannyer divertisman i parey manze? Ler nou manze, nou kapab swazir kwa ki nou met dan nou labous. Me apre ki nou’n anval nou manze, nou pa kapab swazir ki lefe sa manze pou annan lo nou lekor. Bann bon manze i kapab fer nou pli an bon sante, tandis ki bann manze ki pa bon pour nou i kapab annan en move lefe lo nou. Petet nou pa pou vwar son lefe deswit, me son lefe pou evidan pli tar.\n14 Pareyman, ler nou swazir nou divertisman, nou swazir kwa ki nou les antre dan nou lespri. Me apre sa, sa divertisman ki nou’n swazir pou annan en lefe lo nou fason panse ek santiman. Bann bon divertisman i kapab bon pour nou, tandis ki bann move divertisman i kapab fer nou ditor. (Lir Zak 1:14, 15.) Petet nou pa pou remark lefe ki move divertisman i annan lo nou deswit, me nou pou vwar son lefe apre en pe letan. I pou sa rezon ki Labib i averti nou: “Pa les zot ganny anbete: Personn pa kapab anbet Bondye. Sa ki en dimoun pe senmen, sanmenm ki i pou rekolte osi. Parski sa enn ki pe senm pour fer plezir son lekor enparfe pou rekolte sa ki move avek son lekor enparfe.” (Gal. 6:7, 8) I vreman enportan ki nou rezet tou divertisman ki promot bann keksoz ki Zeova i deteste!—Ps. 97:10.\n15. Ki kado Zeova in donn nou?\n15 Bokou serviter Zeova i kontan get Televizyon JW, nou stasyon televizyon lo Enternet. En ser ki apel Marilyn i dir: “Televizyon JW in ed mwan vin en dimoun pli zwaye e mon kapab get tou keksoz ki i annan lo la parski tou keksoz i bon pour mwan. Ler mon santi mwan tousel oubyen dekouraze, mon rod en diskour oubyen Ladorasyon Bomaten ki ankourazan pour mwan gete. Sa i fer mwan santi pli pros avek Zeova ek son lorganizasyon. Televizyon JW in sanz mon lavi konpletman.” Eski ou pe benefisye avek sa kado sorti kot Zeova? Tou le mwan i annan bann nouvo progranm lo Televizyon JW. I osi annan bann lanrezistreman odyo, video ek sanson ankourazan ki nou kapab gete e ekoute nenport ki moman.\n16-17. Akoz nou bezwen vey byen lakantite letan ki nou pase dan divertisman e ki mannyer nou kapab fer sa?\n16 I vre ki nou bezwen vey byen kwa ki nou swazir konman divertisman, me nou osi bezwen vey byen lakantite letan ki nou pase dan divertisman. Si nou pa fer sa, i kapab ki nou pas plis letan dan divertisman ki dan servis Zeova. Bokou dimoun i vwar li difisil pour kontrol lakantite letan ki zot pase dan divertisman. En ser 18 an ki apel Abigail i dir: “Ler mon get televizyon apre en gran lazournen, sa i ed mwan rilaks. Me si mon pa fer atansyon, mon kapab pas plizyer erdtan devan televizyon.” En zenn frer ki apel Samuel i dir: “Parfwa, mon get en kantite pti video lo Enternet. Mon konmans get zis enn, me ler mon fer levanter, trwa oubyen kat erdtan in pase.”\n17 Ki mannyer ou kapab kontrol lakantite letan ki ou pase dan divertisman? Sa premye keksoz ki ou kapab fer i kalkile ki kantite letan ou pase dan divertisman. Akoz ou pa mark lakantite letan ki ou pase dan en semenn? Ekri lo en kalandriye konbyen letan ou pase pe get televizyon, pe get keksoz lo Enternet e pe zwe game lo ou lekipman elektronik. Si ou santi ki ou pe pas tro bokou letan pe fer sa bann keksoz, esey fer en progranm. Plàn pour fer bann keksoz pli enportan premye e apre sa deside kan ki ou pou fer divertisman. Apre, demann Zeova pour ed ou fer sa ki ou’n plàn. Koumsa, ou pou annan letan ek lenerzi pour fer ou letid Labib personnel, ladorasyon fanmir, prepar e al renyon e pour servi Zeova dan predikasyon. Petet ou pou pli apresye sa letan ki ou pase dan divertisman akoz ou’n met Zeova premye.\nKONTINYEN DONN ZEOVA EN DEVOSYON ZIS POUR LI TOUSEL\n18-19. Ki mannyer nou kapab montre ki nou donn Zeova en devosyon zis pour li tousel?\n18 Apre ki zapot Pyer ti’n ekri konsernan lafen lemonn Satan e nouvo lemonn, i ti dir: “Zot ki mon kontan, vi ki zot pe esper sa bann keksoz, fer tou zot posib pour ki finalman zot a ganny trouve san okenn tas, san defo e dan lape.” (2 Pyer 3:14) Ler nou obei sa konsey e fer nou mye pour viv e ador Zeova dan sa fason ki li i oule, nou montre ki nou pe donn Zeova en devosyon zis pour li tousel.\n19 Satan ek son lemonn pou kontinyen esey fer nou met lezot keksoz avan Zeova. (Lik 4:13) Me nou pa pou les personn oubyen nanryen pran plas Zeova dan nou leker. Nou determinen pour donn Zeova sa ki zis li ki merite, en devosyon zis pour li tousel!\nKi savedir donn Zeova en devosyon zis pour li tousel?\nKi mannyer lafason ki nou vwar larzan i kapab afekte nou lanmour pour Zeova?\nKi mannyer sa ki nou swazir konman divertisman i kapab afekte nou lanmour pour Zeova?\nKANTIK 30 Mon Papa, mon Bondye ek Zanmi\n^ par. 5 Nou kontan servi Zeova. Me eski nou pe servi zis Zeova? Bann desizyon ki nou fer i ed nou konn larepons sa kestyon. Pour ed nou konnen si nou pe donn Zeova en devosyon zis pour li tousel, nou pou diskit lo bann desizyon ki nou fer konsernan de keksoz, larises ek divertisman.\n^ par. 53 LEKSPLIKASYON PORTRE: Nou pa pou anvi manz manze ki’n ganny prepare dan en lakwizin sal. Alor, akoz nou pou anvi get bann divertisman ki’n ganny kontaminen avek vyolans, pratik demonyak oubyen imoralite seksyel?\nPartaze Partaze Donn Zeova en devosyon zis pour li tousel\nw19 Oktob p. 26-31


Sangle en tissu pour trolley. 50 x 1730 mmTissuTransfert - Devant - 330 x 35 mm - max color : 4.\nSangle en tissu pour trolley. 50 x 1730 mmTissuTransfert - Devant - 330 x 35 mm - max colo...


poudre à laver les mains en poudre détergent liquide en poudre\npoudre à laver les mains en poudre détergent à laver savon ...- poudre à laver les mains en poudre détergent liquide en poudre ,poudre de détergent pour lavage à la main- poudre à laver les mains en poudre détergent à laver savon en poudre ,Le détergent Woolite élimine efficacement la saleté du quotidien tout en prenant soin de tous les vêtements, qu'il s'agisse de jeans, de t-shirts ou de tissus plus délicats comme la laine et la soie.Fabrication de lessive en poudre pour lavage à …poudre à laver les mains en poudre détergent liquide en ...savon à lessive en poudre vs liquide. Savon en poudre à laver contre liquide. Savon en poudre à laver contre liquide. Recette de Lessive en Poudre- Savon en poudre à laver contre liquide ,Nov 12, 2018·J'ai enfin testé la lessive en poudre !La préparation est plus rapide que la lessive liquide et ça prend moins de place, je pense que c'est bien de varier les 2, la lessive en poudre …\npoudre à laver les mains en poudre détergent liquide en ...\ndétergent en poudre détergent gâteau gâteau liquide de lavage- poudre à lessive emon poudre à laver les mains en poudre détergent liquide ,Détergent en poudre Détergent à gâteau en poudre ,Détergent en Poudre en Vrac de Chine, Rechercher liste de produits de Détergent en Poudre en Vrac de Chine et de fabricants & de fournisseurs de Détergent en Poudre en …\nsavon à lessive en poudre détergent savon en poudre poudre ...\nprécédent：prix du savon colombe en indeProchain：comment faire des composés de savon\ndétergent liquide citron détergent à lessive en poudre détergent en poudre\ngants de vinyle sans poudre gloveman


Divi Realtor Layout | Divi Theme Examples\nHome / Premium Divi Layouts / Services / Divi Realtor Layout\nPLUS get a lead magnet landing page layout included absolutely free! Use this to build up an email list of potential home buyers in your area.\nBe the first to review “Divi Realtor Layout” Cancel reply\nResume Premium Layout – Divi\nGym & Fitness Premium Layout


Bondye ti apel li “mon zanmi”—Izai 41:8 | Letid\n“Ou, O Izrael, ou mon serviter, ou, O Zakob, sa enn ki mon’n swazir, desandans Abraam mon zanmi.”—IZAI 41:8.\nKi mannyer konnesans ek leksperyans ti ranforsi lafwa Abraam?\nKi Abraam ti fer pour vin en pli bon zanmi avek Bondye?\nKi mannyer ou kapab imit Abraam e vin en pli bon zanmi avek Zeova?\n1, 2. (a) Ki mannyer nou konnen ki bann imen i kapab vin zanmi avek Bondye? (b) Ki nou pou egzaminen dan sa lartik?\nDEPI sa zour ki nou ne ziska sa zour ki nou mor, nou bezwen lanmour. I pa zis lanmour romantik ki nou bezwen, nou osi bezwen bann bon zanmi ki kontan nou. Me sa lanmour ki nou pli bezwen i sa enn ki sorti kot Zeova. Bokou dimoun pa krwar ki bann imen i kapab vin en bon zanmi avek Bondye e ki i kapab kontan zot parski i envizib e i tou pwisan. Me nou, nou konn laverite!\n2 Nou lir dan Labib ki i annan bann imen ki’n vin zanmi avek Bondye. Nou devret aprann avek zot legzanp. Akoz? Parski vin zanmi avek Bondye i sa lobzektif pli enportan ki nou kapab annan dan lavi. Alor annou egzamin legzanp Abraam. (Lir Zak 2:23.) Ki mannyer i ti vin zanmi avek Bondye? Abraam ti en bon zanmi avek Bondye akoz i ti annan lafwa e i ganny apele “papa tou sa ki kwar” oubyen annan lafwa. (Romen 4:11) Anmezir ki ou egzamin son legzanp, demann ou lekor, ‘Ki mannyer mon kapab imit lafwa Abraam e vin en pli bon zanmi avek Zeova?’\nKI MANNYER ABRAAM TI VIN ZANMI AVEK BONDYE?\n3, 4. (a) Dekrir sa ki ti petet pli gran tes lafwa Abraam? (b) Akoz Abraam ti pare pour sakrifye Izaak?\n3 Esey mazin Abraam aze apepre 125 an pe mont en montanny dousman dousman.  (Vwar lezot not.) Son garson Izaak ki annan apepre 25 an i par deryer li. Izaak pe anmenn dibwa pour alim dife, Abraam li i pe anmenn en kouto e bann keksoz ki zot bezwen pour alim dife. Pa rode sa ti sa traze pli difisil ki Abraam ti’n fer. Me sa pa akoz i vye. I ankor for. Me sa traze i difisil parski Zeova in demann li pour sakrifye son garson!—Zenez 22:1-8.\nAbraam pa ti zis obei san reflesir\n4 I tre probab ki sa ti pli gran tes lafwa Abraam. Serten dimoun i dir ki Bondye ti kriyel pour demann Abraam pour sakrifye son garson. Tandis ki lezot i dir ki Abraam ti pare pour fer sa akoz i pa ti kontan son garson. Dimoun i dir sa parski zot napa lafwa, zot pa konnen kisisa vre lafwa oubyen ki mannyer i ganny demontre. (1 Korentyen 2:14-16) Me Abraam pa ti zis obei san reflesir. I ti obei akoz i ti annan vre lafwa. I ti konnen ki Zeova pa ti pou zanmen demann li pour fer okenn keksoz ki ti pou fer li soufer pour touzour. Abraam ti konnen ki si i ti obei, Zeova ti pou beni li ek son garson. Ki Abraam ti bezwen pour annan en lafwa sitan for? I ti bezwen konnesans ek leksperyans.\n5. Petet ki mannyer Abraam ti aprann konn Zeova e ki mannyer sa konnesans ti fer li santi?\n5 Konnesans. Abraam ti grandi dan en lavil ki apel Our. Bann dimoun dan sa lavil, enkli papa Abraam, ti ador bann fo bondye. (Zozye 24:2) Me ki mannyer Abraam ti aprann konn Zeova? Labib i dir ki garson Noe, Sem, ti fanmir Abraam. I ti viv ziska ki Abraam ti annan apepre 150 an. Sem ti en zonm ki ti annan bokou lafwa e i tre probab ki i ti koz avek son fanmir konsernan Zeova. Nou pa asire, me i posib ki Abraam ti aprann konn Zeova avek li. Sa ki Abraam ti aprann ti fer li kontan Zeova e sa konnesans ti ed li devlop lafwa.\n6, 7. Ki mannyer bann leksperyans Abraam ti fer son lafwa vin pli for?\n6 Leksperyans. Ki mannyer Abraam ti ganny leksperyans ki ti fer son lafwa dan Zeova vin pli for? Serten i dir ki sa ki ou mazinen i fer ou devlop bann santiman e ki bann santiman i pous ou pour azir. Sa ki Abraam ti aprann lo Bondye ti tous son leker e sa ti fer li devlop en gran respe pour “Zeova sa Bondye Tre O, sa Enn ki’n kree lesyel ek later.” (Zenez 14:22) Labib i apel sa kalite gran respe, “lafreyer pour Bondye.” (Ebre 5:7, NW) Pour annan en bon lanmitye avek Bondye, nou bezwen annan sa gran respe oubyen sa kalite lafreyer pour li. (Psonm 25:14) Sanmenm sa kalite ki ti pous Abraam pour obei Zeova.\n7 Bondye ti dir Abraam ek Sara kit lavil Our kot zot ti reste e al dan en lot pei. Laz ti pe antre e zot ti pou bezwen reste anba latant pour larestan zot lavi. Menm si Abraam ti konnen ki i ti pou annan bokou danze, i ti determinen pour obei Zeova. Vi ki i ti obei, Bondye ti beni e protez li. Par egzanp, de fwa Sara ti ganny pran avek Abraam parski i ti en zoli madanm, Abraam ti riske ganny touye, me atraver mirak Zeova ti protez zot tou le de. (Zenez 12:10-20; 20:2-7, 10-12, 17, 18) Sa bann leksperyans ti fer lafwa Abraam vin pli for.\n8. Ki mannyer nou kapab ganny konnesans ek leksperyans ki pou fer nou vin en pli bon zanmi avek Zeova?\n8 Eski nou kapab vin en bon zanmi avek Zeova? Byensir nou kapab! Parey Abraam, nou bezwen aprann konn Zeova. Nou osi nou kapab ganny sa konnesans ek leksperyans ki nou bezwen. Ozordi, nou annan bokou plis ki Abraam ti annan. (Danyel 12:4; Romen 11:33) Labib i ranpli avek konnesans lo “sa Enn ki’n kree lesyel ek later.” Sa ki nou aprann i fer nou kontan Zeova e ed nou pour annan en gran respe pour li. Sa lanmour ek respe pour Bondye i pous nou pour obei li. Ler nou fer sa, nou vwar ki mannyer i protez e beni nou e sa i donn nou leksperyans ki fer nou lafwa vin pli for. Nou pou ganny satisfaksyon, lape ek lazwa ler nou fer tou pour servi Zeova. (Psonm 34:8; Proverb 10:22) Pli nou ganny konnesans ek leksperyans, pli nou vin en pli bon zanmi avek li.\nKI MANNYER ABRAAM TI RESTE ZANMI AVEK BONDYE?\n9, 10. (a) Kwa ki neseser pour de dimoun vin pli bon zanmi? (b) Kwa ki montre ki Abraam ti kontan ki i ti zanmi avek Zeova e ki i ti fer sir ki i reste zanmi avek li?\n9 En bon zanmi i parey en trezor ki annan bokou valer. (Lir Proverb 17:17.)  (Vwar lezot not.) I pa parey en vaz ser ki ganny servi zis pour dekorasyon. I pli parey en zoli fler ki bezwen delo ek swen pour fleri. Abraam ti kontan ki i ti zanmi avek Zeova e i ti fer sir ki i reste zanmi avek li. Ki mannyer i ti fer sa?\nEn zoli fler i bezwen delo ek swen pour fleri, i menm parey avek en zanmi\n10 Abraam ti kontinyen devlop plis sa gran respe pour Bondye e kontinyen obei li. Par egzanp, ler i ti al Kanaan avek son fanmir ek serviter, i ti kontinyen les Zeova gid li dan nenport ki desizyon ki i ti annan pour fer. Ler Abraam ti annan 99 an, enn an avan ki Izaak ti ne, Zeova ti dir li sirkonsi tou mal dan son fanmir. Eski Abraam ti annan dout oubyen rod leskiz pour pa fer sa ki Zeova ti’n demann li? Non, i ti annan konfyans dan Zeova e obei li “sa menm zour menm.”—Zenez 17:10-14, 23.\n11. Akoz Abraam ti enkyet konsernan destriksyon Sodonm ek Gomor e ki mannyer Zeova ti ed li?\n11 Vi ki Abraam ti toultan obei Zeova menm dan bann pti keksoz, zot ti vin bann pli bon zanmi. I ti santi ki i ti kapab koz avek Zeova lo nenport kwa, menm ler i ti annan bann kestyon ki ti paret difisil pour demande. Par egzanp, ler Zeova ti dir ki i ti pou detri lavil Sodonm ek Gomor, Abraam ti enkyet. Akoz? I ti per ki bann bon dimoun ti pou mor ansanm avek bann move dimoun. I tre probab i ti enkyet pour son neve Lot ek son fanmir, ki ti reste Sodonm. Abraam ti annan konfyans dan Zeova, “Ziz lo later antye,” alor avek limilite i ti koz avek Zeova konsernan son bann lenkyetid. Zeova ti demontre pasyans anver son zanmi e montre li ki I annan konpasyon. Zeova ti eksplike ki menm ler i anmenn zizman, i rod bann bon dimoun e sov zot.—Zenez 18:22-33.\n12, 13. (a) Ki mannyer konnesans ek leksperyans ki Abraam ti annan ti ed li pli tar? (b) Kwa ki montre ki Abraam ti annan konfyans dan Zeova?\n12 I kler ki tou sa konnesans ek leksperyans ki Abraam ti’n gannyen ti ed li pour reste en bon zanmi avek Zeova. Alor, pli tar ler Zeova ti demann Abraam pour sakrifye son garson, i ti konnen ki Zeova ti’n toultan protez li, ki i ti kapab annan konfyans dan li e ki i annan pasyans ek konpasyon. Abraam ti asire ki Zeova pa ti’n vin kriyel en sel kou! Ki mannyer nou konnen?\n13 Avan ki Abraam ti kit son bann serviter i ti dir: “Reste la avek sa bourik zot, me mwan ek sa garson nou ava al laba pour nou adore e apre retourn kot zot.” (Zenez 22:5) Ki Abraam ti pe esey dir? Eski i ti pe koz manti ler i ti dir ki i pou retourn avek Izaak, ler i ti konnen ki i ti pou sakrifye li? Non. Labib i dir ki Abraam ti konnen ki Zeova ti kapab resisit Izaak. (Lir Ebre 11:19.) Abraam ti konnen ki Zeova ti’n fer ki li ek Sara ti kapab annan en garson menm si zot ti en bon pti laz. (Ebre 11:11, 12, 18) Alor i ti realize ki i ti napa nanryen ki enposib pour Zeova. Abraam pa ti konnen ki ti pou arive sa zour. Me i ti annan lafwa ki si son garson ti mor, Zeova ti pou resisit li pour ki tou bann promes Bondye i vin vre. Sanmenm sa Abraam i ganny apele, “papa tou sa ki kwar” oubyen annan lafwa!\nAbraam ti annan lafwa ki si son garson ti mor, Zeova ti pou resisit li pour ki tou bann promes Bondye i vin vre\n14. Ki difikilte ou gannyen pour servi Zeova e ki mannyer legzanp Abraam i kapab ed ou?\n14 Ozordi Zeova pa demann nou pour sakrifye nou zanfan, me i demann nou pour obei son bann lord. Par ler nou kapab pa konpran akoz sa bann lord i ganny donnen oubyen i kapab ki nou trouv li difisil pour obei zot. Eski ou’n deza santi koumsa? Serten i vwar li difisil pour prese. Petet zot timid e vwar li difisil pour koz avek dimoun ki zot pa konnen. Lezot i per pour diferan avek lezot kot zot travay oubyen kot lekol. (Egzod 23:2; 1 Tesalonisyen 2:2) Ler ou ganny demande pour fer en keksoz difisil, mazin legzanp lafwa ek kouraz Abraam. Ler nou medit lo legzanp bann msye ek madanm fidel, sa i kapab pous nou pour imit zot e vin pli pros avek nou Zanmi, Zeova.—Ebre 12:1, 2.\nABRAAM I VIN ZANMI AVEK ZEOVA\nLER I TI PE RESTE DAN LAVIL OUR\nAbraam ek Sara i aprann konn Zeova e ador li\nAbraam i obei Bondye e kit lavil Our\nI AL KANAAN\nZeova i protez Abraam ek Sara pandan zot traze\nLER I TI PE RESTE KANAAN\nAbraam i obei e sirkonsi tou bann mal dan son fanmir\nZeova i annan pasyans pour ekout bann lenkyetid Abraam konsernan Sodonm\nZeova i fer li posib ki Abraam ek Sara i ganny en garson\nAbraam i demontre lafwa e i pare pour sakrifye Izaak\nAbraam i mor “en bon pti laz, vye e satisfe”\nVIN ZANMI AVEK BONDYE I ANMENN BENEDIKSYON\n15. Akoz nou kapab asire ki Abraam pa ti zanmen regrete ki i ti’n fidelman obei Zeova?\n15 Eski pli tar Abraam ti regrete ki i ti’n obei bann lord Zeova? Labib i dir ki Abraam “ti mor en bon pti laz, vye e satisfe.” (Zenez 25:8) Ler i ti annan 175 an, Abraam ti kapab mazin lo tou sa letan ki i’n viv e i ti satisfe. Akoz? Parski vin zanmi avek Zeova ti toultan sa keksoz pli enportan pour li. Par kont, ler nou lir ki Abraam ti “vye e satisfe,” sa pa vedir ki i pa ti anvi viv.\n16. Ki lazwa Abraam pou gannyen dan Paradi?\n16 Labib i dir ki Abraam “ti pe esper sa lavil avek fondasyon solid, ki Bondye i limenm arsitek e konstrikter.” (Ebre 11:10) Abraam ti krwar ki en zour i pou vwar sa lavil, setadir Rwayonm Bondye, pe diriz later e i pou vwar li! Zis mazinen ki kantite Abraam pou kontan pour viv dan en paradi lo later e pour kontinyen vin en pli bon zanmi avek Bondye. I pou kontan pour konnen ki son legzanp lafwa in ed bann serviter Bondye pour plizyer milye lannen! Dan Paradi i pou aprann ki sa sakrifis lo Montanny Moriya ti reprezant en pli gran keksoz. (Ebre 11:19) I pou osi aprann ki mannyer son soufrans pour prepare pour sakrifye son garson in ed plizyer milyon serviter fidel pour konpran soufrans Zeova ler i ti donn son Garson Zezi Kri, konman en ranson pour limanite. (Zan 3:16) Legzanp Abraam in ed nou tou pour pli apresye ranson, sa pli gran akt lanmour ki’n deza ganny demontre!\n17. Ki ou determinen pour fer e ki nou pou vwar dan sa lot lartik?\n17 Nou tou annou determinen pour imit lafwa Abraam. Parey li, nou bezwen konnesans ek leksperyans. Anmezir ki nou kontinyen aprann lo Zeova e obei li, nou pou vwar ki mannyer i beni e protez nou. (Lir Ebre 6:10-12.) Ki Zeova i vin nou Zanmi pour touzour! Dan sa lartik ki swiv, nou pou vwar legzanp trwa lezot serviter fidel ki ti vin bann bon zanmi avek Bondye.\n^  (paragraf 3) Abraam ek Sara ti apel Abram ek Sarai. Me dan sa lartik nou pou servi sa non ki Zeova ti donn zot pli tar.\n^  (paragraf 9) Proverb 17:17: “En vre zanmi i demontre ki i kontan ou toultan e i en frer ki’n ne pour letan ladetres.”\nPour vin zanmi avek Bondye, nou bezwen aprann konn li byen. Anmezir ki nou aprann konn li, nou pou konmans devlop en gran lanmour ek respe pour li. Sa pou pous nou pour annan konfyans dan li e obei li. Si nou kontinyen fer zefor pour vin en pli bon zanmi avek Zeova, i kapab dire pour touzour


Lotfi double kanon — Manich fou. Bad — El Badman — Demon. Pour un streaming plus rapide, désactivez AdBlock pour MaghrebSpace. Lotfi double kanon — Moutou. Tengo John — Hyakutake Album Complet. Lotfi double kanon — Karhou. Lotfi double kanon — Tawra.\nLotfi double kanon — Manich fou. Lotfi double kanon — Virus. Lotfi double kanon — Mazelna. Lotfi DK lofti Tchouf. Lotfi double kanon — Chaab Krah Lotfi double kanon — Lhmam li rebito. Lotfi Double Kanon — Koupable. Lotfi DK — Houkouma.\nKeBlack — Sans Nouvelles. Vegedream — Marchand De Sable 2 Album complet. Nakara makich ta3 3achra. Lotfi double kanon — Pleint money. Lotfi DK — Houkouma. Lotfi double kanon — Denya fou. Golo lhbibi malo ft imad nafai.\nLotfi double kanon — dzair. Lotfi DK — Yal Wazir.\nLotfi Double Kanon — Klaouha 7. Lotfi double kanon — dellali. Lotfi double kanon — Lotfreestyle Remix.\nLotfi DK — Defende. Tengo John — Hyakutake Album Complet. Lotfi double kanon — Intro Bad Boy. Lotfi double kanon — Sonore Radio.\nA2H — Lamour Album Complet. Lotfi DK lofti Tchouf. Précédent Yal wazir Zawalli remix. Lotfi DK — Ennidam.\nLotfi double kanon — Enemy. Lotfi DK — Kima Hak. Lotfi double kanon — Trop Tard. Bad — El Badman — Demon. Lotfi double kanon — Manich fou. Artistes similaires Black jaguar.\nLotfi double kanon — Li helko had lblad. Lotfi double kanon — bala4 slemi.\nLotfi double kanon — La voi. Lotfi double kanon — C magik. Oum kalthoum Nass el ghiwane Saad lamjarred Cheb akil Cheb nasro.\nLotfi double kanon — Netmenna. Lotfi double kanon — America. Grâce à des emplois saisonniers, Lotfi Double Kanon a réalisé des maquettes à échelle réduite et les a présenté sur les radios nationales, pour ensuite lancer deux albums en et Lotfi double kanon — amour taywan.